CEP: Građani više vole e-usluge od šaltera, ali korona ne utiče na izbor | EurActiv Serbia\nCEP: Građani više vole e-usluge od šaltera, ali korona ne utiče na izbor\nVećina građana Srbije izveštava da pandemija virusa korona nije drastično promenila njihove navike korišćenja e-usluga u odnosu na stanje pre izbijanja pandemije, pokazuju rezultati istraživanja javnog mnjenja koje je Centar za evropske politike (CEP) sproveo od 15. do 30. maja.\n"Većina onih koji su koristili e-usluge za vreme pandemije kažu da su ih koristili u istoj ili približnoj meri kao i pre izbijanja pandemije. Suprotno očekivanjima, rezultati pokazuju da zainteresovanost građana za korišćenje e-usluga nije rasla tokom pandemije ni u Srbiji, niti u susednim zemljama", kaže Milena Lazarević, programska direktorka CEP-a.\nRezultati istraživanja pokazuju i da je većina građana Srbije zadovoljna korišćenjem usluga i smerom u kojem se kreće digitalizacija javne uprave u Srbiji. Rezultati pokazuju da oko dve trećine građana smatra da je interakcija sa javnom upravom postala jednostavnija u prethodne dve godine, dok približno 70% ispitanika izjavljuje da se smanjilo vreme neophodno za dobijanje javnih usluga. "U odnosu na prethodno istraživanje, koje je sprovedeno krajem 2017. godine, pozitivnija je percepcija građana kada u vezi sa pružanjem i digitalizacijom javnih usluga", kaže Lazarević.\nPreko 80% ispitanika smatra da Vlada Srbije ide u pravcu digitalizacije administrativnih usluga, pokazuju rezultati istraživanja. "Zaključujujemo da građani Srbije vide pozitivan trend u domenu digitalizacije, jer više od 70% preferira elektronske usluge u odnosu na to da pribavljaju dokumente fizički. Takođe, građani su svesni da su im dostupne elektronske usluge, i preko 80% njih smatra da su one lake za korišćenje", kaže Lazarević.\nIstraživanje je sprovedeno na reprezentativnom uzorku od 1.005 ispitanika, u okviru regionalnog projekta Osnaživanje civilnog društva Zapadnog Balkana za reformisanu javnu upravu (WeBER2.0) koji finansijski podržava Evropska unija. U projektu učestvuju i organizacije iz Bosne i Hercegovine, Albanije, Crne Gore, Kosova* i Severne Makedonije, gde su takođe sprovedena ovakva istraživanja.\nRezultati iz drugih zemalja regiona su slični onima u Srbiji – i u ostalim zemljama je u proseku dve trećine građana zadovoljno javnim uslugama i digitalizacijom. Izuzetak je Bosna i Hercegovina, gde samo jedna trećina ispitanika ima pozitivan stav o javnim uslugama, a manje od polovine primećuje trend ka njihovoj digitalizaciji.\nU pogledu mogućnosti za davanje povratnih informacija na kvalitet korišćenja javih usluga, rezultati istraživanja pokazuju da je Srbija u grupi zemalja u kojoj gotovo dve trećine građana smatra da imaju tu mogućnost, dok, s druge strane, u Albaniji i Bosni i Hercegovini to smatra manje od trećine građana. "Što se tiče istraživanja u Srbiji, ovo predstavlja značajan rast, jer je u 2017. tek jedna trećina građana koji koriste javne usluge izjavilo da imaju mogućnost da daju povratnu informaciju na kvalitet ovih usluga", kaže Lazarević.


Zlatan Ibrahimović gurnuo navijača na utakmici Gruzija Švedska\nZlatan Ibrahimović bio je nervozan na utakmici Švedske protiv Gruzije koja je savladala njegov tim, pa je navijača koji je pokušao da ga zagrli odgurnuo od... 13.11.2021, Sputnik Srbija\nFudbaleri Švedske doživeli su neočekivani poraz od domaćina Gruzije u okviru kvalifikacija za Svetsko prvenstvo i tako plasman na šampionat stavili pod znak pitanja.Nije Švedskoj pomogao ni Zlatan Ibrahimović, a Gruzija je preko junaka Kviča Kvaratskelija slavila sa 2:0.Ibrahimović je vidno bio ljut i nervozan u šta se posebno uverio jedan navijač.On je u toku utakmice uspeo da siđe do terena i pre nego što je obezbeđenje došlo do njega pokušao je da zagrli proslavnjenog Ibru koji ga je samo odgurnuo od sebe.Pogledajte taj trenutak:Švedska je pre susreta sa Gruzijom imala dva boda prednosti u odnosu na Španiju međutim posle poraza stvari su se zakomplikovale.Španci su slavili protiv Grčke nakon čega su se popeli na prvo mesto pa tako pred susret sa Švedskom imaju bod prednosti.Direktan plasman na Svetsko prvenstvo Švedska može da izbori isključivo pobedom protiv Španije.\nsport, zlatan ibrahimović, fudbal, fudbalska reprezentacija švedske\n08:30 13.11.2021 (Osveženo: 08:50 13.11.2021)\nZlatan Ibrahimović bio je nervozan na utakmici Švedske protiv Gruzije koja je savladala njegov tim, pa je navijača koji je pokušao da ga zagrli odgurnuo od sebe.\nFudbaleri Švedske doživeli su neočekivani poraz od domaćina Gruzije u okviru kvalifikacija za Svetsko prvenstvo i tako plasman na šampionat stavili pod znak pitanja.\nNije Švedskoj pomogao ni Zlatan Ibrahimović, a Gruzija je preko junaka Kviča Kvaratskelija slavila sa 2:0.\nIbrahimović je vidno bio ljut i nervozan u šta se posebno uverio jedan navijač.\nOn je u toku utakmice uspeo da siđe do terena i pre nego što je obezbeđenje došlo do njega pokušao je da zagrli proslavnjenog Ibru koji ga je samo odgurnuo od sebe.\nŠvedska je pre susreta sa Gruzijom imala dva boda prednosti u odnosu na Španiju međutim posle poraza stvari su se zakomplikovale.\nŠpanci su slavili protiv Grčke nakon čega su se popeli na prvo mesto pa tako pred susret sa Švedskom imaju bod prednosti.\nDirektan plasman na Svetsko prvenstvo Švedska može da izbori isključivo pobedom protiv Španije.\nPakao u taboru „svetica“ – fudbalerka platila prebijanje saigračice?!\n12 Novembar, 18:46\n12 Novembar, 16:01\nČudesni Mitrović ispisao istoriju pred Portugaliju\n12 Novembar, 15:53


NJUZ NET JAVLJA: Dodik ponudio Lavrovu da umjesto ikone dobije kradeni GOLF 5 IZ 2006., sa "lavljom kandžom" - E-index\nNJUZ NET JAVLJA: Dodik ponudio Lavrovu da umjesto ikone dobije kradeni GOLF 5 IZ 2006., sa “lavljom kandžom”\nDodik dodaje da će, kao još jedan poklon, lično ugraditi alarm u ovo vozilo, a za svaki slučaj planira da Lavrovu pokloni i “lavlju kandžu”, jer je “užasno koliko ima lopova na svakom ćošku”.\nČlan predsedništva Bosne i Hercegovine Milorad Dodik izvinio se ruskom ministru spoljnih poslova Sergeju Lavrovu zbog diplomatskog skandala kada mu je poklonio ikonu ukradenu iz Ukrajine. Kako saznaje Njuz, Dodik je, u znak velikog izvinjenja zbog ove neprijatnosti, ministru Lavrovu ponudio na poklon kradeno vozilo golf 5.\n– Žao mi je što je Lavrov bio jedan od aktera ovog skandala sa ikonom koja je nestala iz ukrajinskog grada Luganska 2014. godine. On je odlučio da ovu ikonu vrati, a kako nije red da gost ode bez poklona, spreman sam da mu lično poklonim kradenog golfa 5 iz 2006. godine – navodi Dodik i dodaje da je automobil u sjajnom stanju.\n– Nije prešao ni 90.000 kilometara, samo ga je jedna baba u Štutgartu vozila do pijace i nazad. Na parkingu ispred pijace ga je ujedno i poslenji put videla – kaže Dodik i ističe da je reč o bezbednom vozilu.\n– Ministar Lavrov će moći da uživa u pogonu na sva četiri točka, manuelnom menjaču sa 6 brzina, ugrađenoj klimi, kao i sedištima od kože. Sve ovo, naravno, pod uslovom da automobil ne vozi u Evropskoj uniji i generalno ako izbegava bilo koji granični prelaz. Ali, da se ne lažemo, Rusija je toliko velika da nema ni razloga da ovim automobilom prelazi bilo koju granicu – kaže Dodik i savetuje Lavrova, ako ipak bude imao problem sa policijom koja mu traži saobraćajnu, kaže da mu je ostala u drugim pantalonama.\n“BRAĆO HRVATI, NEDAJMO NAŠ GRAD”: Čovićev štab zabrinut zbog navodno većih gužvi u dijelovima Mostara s bošnjačkom većiom!\nČOVIĆ NE MOŽE BEZ PROVOKACIJA: Uputio teške optužbe na račun SDA


Dostignuti rekordni pokazatelji - Leutar.net\nHomeVijestiRepublika SrpskaDostignuti rekordni pokazatelji\n28. juna 2018. Leutar Republika Srpska, Vijesti 0\nPremijer Republike Srpske Željka Cvijnović izjavila je danas da Vlada Srpske sa građanima radi na povećanju standarda, da su povećane plate i penzije i dostignuti rekordni pokazatelji.\n„Idemo dalje, gazimo punim korakom i namjeravamo da trčimo u budućnosti. Demagogiju PDP-a slušamo godinama“, rekla je novinarima Cvijanovićeva.\nŠto se tiče izlaska Republike Srpske na međunarodno tržište kapitala, Cvijanovićeva je rekla da se prvo izađe na tržište i tamo pozicionira sa imenom Republika Srpska.\n„Drugi važan momenat jeste da ovladate procedurama i onda za kasnije emisije budete pripravni da znate šta radite i kako dolazite do konsultanta, ko vam vodi određeni posao, kako uspostavljate kontakte i slično. Ta lekcija je savladana“, navela je Cvijanovićeva.\nOna je istakla da o priči PDP-a o penzijama neće da govori jer dok je predsjednik Vlade bio Mladen Ivanić to je bila jedina Vlada u istoriji Srpske koja je penzionerima isplaćivala penzije po koeficijentu 0,57.\n„To je bila bruka i sramota da od ono malo penzije kolika je bila nisu mogli prebaciti ni 60 odsto da isplate. Oni nisu kredibilni da kritikuju ovo što se dešava u oblasti penzija. Mi smo sa penzionerima napravili dogovor i ponosna sam što smo to uspjeli da realizujemo i svakih par mjeseci imali postepeno povećanje penzija i došli smo tu gdje jesmo, a što se tiče njih oni to mogu da računaju kako god žele“, dodala je Cvijanovićeva.\nOna je rekla da je Srpska 2016. godine imala najveći rast u regionu, viši od slovenačkog koji je bio 3,1 odsto, Federacije BiH koja je imala 2,9 odsto, Srbije 2,7, te Makedonije 2,4 odsto.\n„U prošloj godini smo imali rast od tri odsto i imali bi puno veći da nije bilo strašne suše koja je poharala sve i naše hidrologije koja je bila loša i načinila štetu kada je u pitanju funkcionisanje `Elektroprivrede` i naše privrede, ali i svega onoga što je posljedično bilo ugroženo. Po čemu je Srpska na ekonomskim aparatima ako nam je zaduženost 40 odsto, to je omiljena tema eksperata PDP-a bila čitav niz godina koji su prognozirali da neće biti plata, penzija da smo prezaduženi, a sada mogu vidjeti da smo manje zaduženi nego drugi i doći ćemo na stopu od 38,5“, naglasila je Cvijanovićeva.\nOna je dodala da, što se tiče poređenja, neka se PDP uporedi sa periodom kada su upravljali sistemom i obećavali 40 hiljada do 50 hiljada radnih mjesta, „a onda se mogla vidjeti gluma koja je pratila sav taj cirkus“.\n„Penzije su rasle, rašće, imamo dogovor sa penzionerima i znamo šta da radimo. Ne intersuje me računica PDP-a i što se tiče priče o aparatima ne da nismo na njima, nego smo u prošloj godini zabilježili rekordne rezultate, najveću stopu zaposlenosti, rekordnu pokrivenost uvoza izvozom od 71 odsto, a za vrijeme njihove vlasti to je bilo 38 odsto, i sada neki ekspert PDP-a treba da mi objasni da je 38 odsto bolje od 71“, zaključila je Cvijanovićeva.\nCvijanović je dodala da Vlada i organizacije proistekle iz odbrambeno-otadžbinskog rata imaju zajednički prioritet – očuvanje Srpske, njene stabilnosti i institucija.\nNakon sastanka sa predstavnicima ovih organizacija, ona je naglasila da je Republika Srpska stalna, a ne promjenjiva ili privremena kategorija, te da su svi izrazili saglasnost da zajedno sa Vladom rade na jačanju i poboljšanju ukupnog ambijenta u Srpskoj.\n„Moja lična zahvalnost svima njima, s obzirom na to da su dali doprinos u svemu onome što smo kao Vlada radili. Bila sam prilično optimistična na ovom sastanku, a taj optimizam prističe iz činjenice da možemo da planiramo neke stvari koje su prije nekoliko godina bile nezamislive“, rekla je Cvijanovićeva novinarima u Banjaluci.\nOna je navela da je na sastanku bilo riječi o aktivnostima koje se provode na nivou svih organizacija, ali i tome kakve mjere je Vlada do sada sprovela i šta su planovi.\n„Sa zadovoljstvom sam kontatovala da je situacije u pogledu budžeta dobra, da sve ide prema planu, da nema nikakvih posebnih dugovanja, da će se sve ono što se odnosi na aktivnost ovih organizacija redovno izvršavati i da očekujemo podršku kada je u pitanju kreiranje nekih drugih programa i nečega što ćemo raditi zajedno u budućnosti“, naglasila je Cvijanovićeva.\nPrema njenim riječima, od posebnog interesa su i status borca i status porodica poginulih, kao i zapošljavanje ovih kategorija, u što je Vlada uložila dosta truda, a mnogo toga tek treba da se radi.\n„Sagledali smo sva prava koja imamo i ona koja eventualno treba uvoditi ili preurediti. Mislim da postoji dobra saradnja između Vlade i organizacija od opšteg interesa, svi su dobro došli u Vladu, svima su vrata uvijek širom otvorena. Mi smo upravo kroz te dobre kontakte i saradnju uspjeli da kreiramo mnoga dobra rješenja i zahvalna sam im za ovo što je postignuto“, rekla je Cvijanovićeva.\nOna je dodala da ne bi bilo lako postizati određene zadate ciljeve da Republika Srpska nije došla u fazu finansijske stabilnosti, što ne samo da olakšava život, nego omogućava da Vlada mnogo redovnije izvršava svoje obaveze prema svima.\n„Na sastanku nije bilo nijednog problematičnog pitanja u smislu naših međusobnih odnosa. Sve ove mjere koje smo provodili u prethodnom periodu govore da prepoznajemo potrebe ovih kategorija i njihovo partnerstvo sa Vladom je definitivno čvrsto i ostaće tako u narednom periodu“, poručila je Cvijanovićeva.\nPredsjednik Udruženja žena žrtava rata Božica Rajilić navela je da je svim organizacijama proisteklim iz odbrambeno-otadžbinskog rata Republika Srpska prioritet.\nOna je rekla da je prije tri godine zakonsko rješavanje problema žrtava torture bila misao, a danas je došlo do realizacije, te da je Vlada ispunila sva obećanja data ovim organizacijama.\nNa sastanku su bili i predstavnici Republičke organizacije porodica zarobljenih i poginulih boraca i nestalih civila, logoraša, ratnih vojnih invalida, Veterani Republike Srpske i drugi.


'Dovoljno mesta za migrante u Srbiji'\nBeta 29. januara 2017. 15:50\n„Mi smo vrlo odgovorna država. Rekli smo našim medjunarodnim partnerima da ćemo obezbediti 6.000 čvrstih, solidnih kreveta. Ne šatora, kreveta na teritoriji Srbije. Mi smo to uradili. Jedina smo zemlja na balkanskoj ruti koja se doslovce držala svojih obaveza. U Hrvatskoj je bilo obećano 5.000 kreveta, nema ih ni 700, u Sloveniji 9.000, a nema ni jednog“, kazao je Vulin novinarima prilikom obilaska kasarne u Obrenovcu u kojoj u smešteni migranti.\nU privremenom prihvatnom centru u kasarni u Obrenovcu ima oko 750 kreveta a tu je trenutno 550 migranata.\nMigrante u privremenom prihvatnom centru su obišli i ministri unutrašnjih poslova i odbrane Nebojša Stefanović i Zoran Djordjević kao i šef predstavništva UNHCR-a u Srbiji Hans Fridrih Šoder.\nDjordjević je rekao da će zajedničke snage vojske i policije nataviti aktivnosti na sprečavanju ilegalnih ulaska u Srbiju.\n„Vojska Srbije je spremna da i narednih dana odgovori na sve izazove, trenutno smo na granici sa Makedonijom, Bugarskom i Crnom Gorom, a priliv migranata je u ovom trenutku nešto manji, verovatno zbog vremenskih uslova“, rekao je Djordjević.\nOn je rekao da je od jula do danas bilo više 20 hiljada pokušaja ilegalnih ulazaka, „a da ih ovih dana svakodnevno ima oko sto“, saopštilo je Ministarstvo odbrane.\nStefanović je izrazio zadovoljstvo što je tokom obilaska od migranata čuo da su zadovoljni odnosom srpskih policajaca, navodi se u saopštenju.\n„Naš zadatak je da tim ljudima omogućimo bezbednost, baš kao i svim gradjanim Srbije koji ne treba da osećaju nikakav teret što je Srbija ozbiljna i odgovora država i što se ponaša solidarno“, istakao je Stefanović.\nOn je dodao da svi čekaju odgovor Evrope, koji mora biti jedinstven i koji mora da prati ista takva strategija koja garantuje uspešno i trajno rešenje migrantske krize.\nŠoder je zahvalio Srbiji što je omogućila da se migranti smeste u objekat koji je uslovan, dodaje se u saopštenju.\nOn je rekao da je veoma bitno da Evropa zauzme solidaran stav, dodavši da „jedino tako problem može biti rešen a ne na nivou zemalja na migrantskoj ruti, koje su pod velikim pritiskom“.


Moskva traži zaštitu civilnih pilota na letovima za Kijev\nRusija je optužila Ukrajinu za narušavanje međunarodnih konvencija i ugrožavanje života, pošto ne dozvoljava ruskim pilotima i posadama putničkih aviona da se iskrcaju posle sletanja u Kijev.\nGlavna zgrada aerdroma u Kijevu\nMinistarstvo spoljnih poslova saopštilo je da ukrajinska granična služba ne dozvoljava avionskim posadama da se odmore na način koji je predviđen bezbednosnim propisima, nakon što stignu u glavni grad Ukrajine.\nRuske vlasti dobile su ovu informaciju od ruske aviokompanije "Aeroflot".\n"Rusija insistira da Ukrajina bezuslovno prekine ovu neodgovornu praksu, koja ugrožava bezbednost civilnih avionskih letova", navodi se u saopštenju Ministarstva spoljnih poslova.\nRanije ove sedmice, Ministarstvo je saopštilo da su Rusi bili žrtve dvi pljačke koje su izvršili ukrajinski nacionalisti, a ukrajinske vlasti su optužene da nisu mogle ili nisu želele da zaštite ove građane.


ZBOG ŠPIJUNAŽE I VELEIZDAJE BIO SKORO GODINU DANA IZA REŠETAKA: Sada država mora da plati odštetu nekadašnjem direktoru makedonske Uprave za bezbednost!\nFoto: YouTube prtscr / Kanal 5\n04.11.2019. 16:21h 06.11.2019. 12:18h\nGrađanski sud u Skoplju odlučio je da bivšem direktoru Uprave za bezbednost i obaveštajne poslove (UBK) Zoranu Veruševskom država treba da isplati 2.580.000 denara (42.000 evra) odštete za neosnovane optužbe u slučaju "Puč" i 344 dana u pritvoru.\nBivši obaveštajac i sadašnji savetnik premijera Severne Makedonije, koji je posredovao u dostavljanju nezakonito snimljenih prisluškivanih razgovora tada opozicionoj SDSM, 2015. godine je pritivoren pod optužbom za posedovanje pištolja, a zatim i za veleizdaju i špijunažu kada je počelo javno objavljivanje tih "političkih bombi".\nVeruševski je, prema pisanju loklanih medija, za "pretrpljenu duševnu bol i povredu ugleda i časti i slobode" zbog tih optužbi tražio odštetu od oko 71.000 evra. Na odluku suda kojom mu je dodeljena manja suma on ima pravo da se žali.\nZa optužbu za posedovanje pištolja, za koji je utvrdjeno da je službeni, savetnik premijera za nacionalnu bezbednost Veruševski je oslobođen, a optužnicu u slučaju "Puč" povuklo je, nakon formiranja, Specijano tužilaštvo za prisluškivane razgovore.\nU slučaju "Puč" pored Veruševskog za "nasilje nad predstavnicima najviših državnih organa" bio je osumnjičen tadašnji lider opzicije i sadašnji premijer Zoran Zaev, supruga Veruševskog i Đorđe Lazarov, koji je iznosio prisluškivane razgovre iz UBK.\nKIŠA NAPRAVILA HAOS U CRNOJ GORI: Poplave po putevima, saobraćaj obustavljen, najviše padavina u Podgorici (VIDEO)\nHOLANĐANKA UHAPŠENA U MOSTARU ZBOG TRGOVINE ORUŽJEM: Policija joj upala u kuću pa našli pravi arsenal! Ali to nije sve\nobaveštajacbezbednjakZoran Veruševskiodštetazatvorslučaj Pučizdaja


Oko 85% zaposlenih u Srbiji starije od 30 godina - Vlada Srbije pravi planove za povećanje uposlenih među mladima - Edukaplus\nOko 85% zaposlenih u Srbiji starije od 30 godina – Vlada Srbije pravi planove za povećanje uposlenih među mladima\nOd ukupnog broja zaposlenih, svaki sedmi mlađi je od 30 godina, što je oko 15%, dok je stopa njihove nezaposlenosti dvostruko veća i iznosi 43,1%.\nPo podacima Republičkog zavoda za statistiku, na kraju drugog kvartala ove godine u Srbiji je bilo ukupno 3.257.000 aktivnog stanovništva. Od tog broja zaposleno je u državi bilo 2.761.500, ali treba naglasiti da Republički zavod za statistiku u taj ukupan broj računa i one koji su imali povremene, privremene i sezonske poslove i koji su barem nekoliko dana radili.\nStatistika pokazuje da je među zaposlenima u Srbiji na kraju drugog kvartala ove godine bilo bilo 149.600 mladih između 15 i 24 godine i 605.000 onih između 25 i 34 godine.\nČlan Vladinog tima za smanjenje siromaštva i socijalno uključivanje Ivan Sekulović kaže da je na evidenciji Nacionalne službe za zapošljavanje oko 200.000 mladih, što je oko 36% od ukupnog broja onih koji traže posao. Taj procenat, tvrdi Sekulović, svrstava Srbiju u sam evropski vrh nezaposlenosti mladih. To je i razlog što Vlada Srbije pravi planove za smanjenje broja nezaposlenih mladih, a samim tim bi se povećao i broj zaposlenih do 30 godina.\nIstraživanja su pokazala da su mladi pozitivno orijentisani prema biznisu i da znaju da su privatne kompanije uspešne, ali da, s druge strane, žele da se zaposle u javnom sektoru. Pošto je zapošljavanje u javnom sektoru već dve godine zamrznutom, sve je manje mogućnosti da mladi dođu do radnog mesta baš u delu u kojem najviše žele.\nMali je procenat mladih koji se zapošljavaju u privatnim kompanijama, mada one po pravilu traže mlade kadrove. Veliki problem mladima u Srbiji predstavlja obrazovna struktura jer nemaju upravo ono što privatne kompanije traže.\nSvakako, veliku kočnicu većem zapošljavanju mladih predstavljaju stari radnici, koji moraju da čekaju 65 godina života da bi otišli u penziju.


Predsednik Odbora za ljudska i manjinska prava i ravnopranost polova Skupštine Srbije Meho Omerović izjavio je danas da Srbija i svi njeni organi moraju da dovedu do kraja "slučaj Štrpci". On je povodom 23. godišnjice otmice i ubistva 19 osoba… »\nDirektor demokrata overio ministarku!\nZa Amira Bislimija (26), novog poslovnog direktora Demokratske stranke, bar na osnovu onoga što se o njemu može pročitati u medijima i pronaći na društvenim mrežama, može se reći da je slab na pevačice, da je odličan poznavalac noćnog provoda… »\nVojska U Punoj Pripravnosti - PRVA JE PROZVANA 4. BRIGADA! Srpski specijalci i GAZELE idu u rešavanje MIGRANTSKE KRIZE\nPrva jedinica Vojske Srbije koja će "dobiti poziv" biće 4. brigada čije je sedište u Vranju, a ova brigada zadužena je pre svega za kontrolu juga Srbije. Predsednik Srbije Tomislav Nikolić dao je odobrenje ministru odbrane da u slučaju potrebe… »


Vesti online / Vesti / Svet / Objavljena fotografija položaja ID na kojoj se vide američki vojnici\nObjavljena fotografija položaja ID na kojoj se vide američki vojnici\nMinistarstvo odbrane Rusije objavilo je fotografiju iz vazduha područja u kojima se nalaze borci ID severno od grada Deir ez Zor u Siriji, gde se jasno vidi tehnika američkih specijalnih snaga, slike su objavljene na zvaničnoj Fejsbuk stranici Ministarstva.\nAmerička vojska "uslikana" u Deir ez Zoru\n- Uz pomoć fotografskih snimaka iz vazduha napravljenih u periodu od 8. do 12. septembra 2017. godine u oblasti u kojoj se nalaze oružane formacije ID zabeležen je veliki broj američkih oklopnih vozila tipa "Hamer", koja se nalaze u službi specijalnih snaga SAD - saopštilo je Ministarstvo na Fejsbuku.\nMinistarstvo napominje da se na fotografijama jasno vidi da su specijalne snage Sjedinjenih Američkih Država locirane na uporištima koji su ranije opremili borci ID.\nIstovremeno, oko tih objekata nema tragova juriša, sukoba sa teroristima ili kratera od napada međunarodne koalicije.\n- Uprkos činjenici da se jaka uporišta američkih oružanih snaga nalaze u područjima trenutnog raspoređivanja odreda ID, ne vide se tragovi obezbeđenja oko njih. To samo ukazuje na to da se svi američki vojnici koji se tamo nalaze osećaju potpuno sigurno u područjima koje drže teroristi - zaključilo je Ministarstvo odbrane Rusije.


Boateng odbio Valensiju, ostaje na Kanarima - Sportske.net\nBoateng odbio Valensiju, ostaje na Kanarima\nBivši reprezentativac Gane rešio je da ostane u Las Palmasu i ubuduće.\nValensija slavila u Kataloniji, Gaja kao BergkampNavijači Barse će sada još više žaliti zbog dolaska Andrea GomešaZvanično - Valensija ima novog trenera, hoće li biti ona stara?"Pola Evrope" stalo u red za bivšeg igrača Barselone, jasno je i zašto!Valensija demolirala Osasunu\nKevin-Princ Boateng je odlučio da produži saradnju sa ekipom Las Palmasa u koju je letos stigao kao slobodan igrač.\nBivši fudbaler Milana i Šalkea ima dobru sezonu iza sebe, postigao je 10 golova na 28 nastupa u Primeri, zadovoljan je i učinkom ekipe, koja će po svemu sudeći završiti na 14. mestu španskog šampionata.\nNa stolu je imao i ponudu Valensije, ali je odlučio da odbije "Slepe miševe" i obaveže se na vernost klubu sa Kanarskih ostrva do 2020. godine, prenosi Đanluka Di Marcio.\nOvaj 30-godišnji vezista je karijeru počeo u Herti, igrao je potom za Totenhem, Dortmund, Portsmut, Milan i Šalke, a za reprezentaciju Gane nastupio je u 14 navrata, pre nego što se 2014. godine povukao iz reprezentativnog fudbala.\nU sezoni na izmaku Boateng je postigao i jedan od najlepših golova u Primeri. Njegov pogodak protiv Viljareala pogledajte u nastavku.


Dupli prinudni - spas za mnoga preduzeća? | Kamatica\nPočetna > analiza > Dupli prinudni - spas za mnoga preduzeća?\nDupli prinudni - spas za mnoga preduzeća?\nTekst objavljen: 18.07.2020 13:00\nBez posla u Srbiji će ostati od 250.000 do 300.000 radnika, tvrde u Savezu samostalnih sindikata Srbije. Procenjuje se da će se tek na jesen osetiti ozbiljne posledice pandemije virusa korona na privredu\nVeć sada sve više firmi traži od Ministarstva rada i sindikata dozvolu za produžetak plaćenog odsustva sa posla od 45 dana, jer se smanjuje proizvodnja i oni će za to vreme imati pravo na zaradu od 65 odsto.\nKompanije, po zakonu, imaju pravo na dva puta po 45 dana plaćenog odsustva, a za produženje moraju da traže odobrenje. Prema podacima Ministarstva rada, do sada im je 109 poslodavaca dostavilo zahteve za upućivanje zaposlenih na plaćeno odsustvo duže od 45 radnih dana u skladu sa zakonom o radu.\n- Najviše ih je iz metalskog kompleksa i automobilske industrije, ugostiteljstva i hotelijerstva, poljoprivrede, drvno-prerađivačke industrije, vazdušnog i kopnenog saobraćaja - kažu u Ministarstvu. - U prethodnoj 2019. godini ovakvih zahteva bilo je svega 25, a za ovu zaključno sa 14. julom četiri puta više.\nPrema podacima sindikata, u najvećem problemu su radnici automobilske industrije, koja je jedna od najugroženijih i u svetu, a najviše stranih investicija koje su došle u Srbiju je upravo iz te oblasti, a tu su i one koje proizvode komponente za ovu industriju. Primera radi, radnici kragujevačke fabrike "Fijat-Krajsler automobili Srbija" pre nekoliko dana počeli su da rade, ali se najavljuje da će vrlo brzo biti vraćeni kući. U sindikatu tvrde da u kragujevačkoj fabrici automobila sada radi 3.500 radnika i da će više od 3.000 otići ponovo na odmor, a da će mali broj ostati samo u službama neophodnim za održavanje fabrike.\n- Saglasnost firmama daju najpre granski sindikati, a zatim i Ministarstvo - objašnjava Ljubisav Orbović, predsednik SSSS. - Finansije nisu najveći problem, već zdravlje zaposlenih, pa vlasnici i direktori preduzeća pokušavaju i na ovaj način da zaštite ljude.\nKako bi se premostili trenutni problemi i kako ne bi došlo do otpuštanja radnika, naglašava Orbović, zaposleni se šalju i na godišnje odmore.- Prinudni odmori, po našim saznanjima, nemaju nikakvu negativnu konotaciju, što je veoma važno - ističe on.\ndupli prinudni ekonomska kriza srpska privreda prinudni odmor


Simić: Najosnovnije uslove za život moraju da imaju svi građani Srbije - Kosovo Online\nSimić: Najosnovnije uslove za život moraju da imaju svi građani Srbije\n24. Jun 2021. • 11:08\nIzvor: Kosovskomotrovački upravni okrug\nNačelnik Kosovskomitrovačkog upravnog okruga Slavko Simić razgovarao je sa građanima koji su mu pojedinačno iznosili svoje probleme i istakao da će Srbija svakome obezbediti osnovne uslove za život.\nSimić je razgovarao sa desetak građana koji su mu u direktnom obraćanju izneli probleme sa kojima se suočavaju. Po rečima Simića, svaki građanin Srbije ima pravo da bude saslušan i da mu se ukaže pomoć.\n"I pored mnogobrojnih obaveza načelnik će u narednim danima nastaviti praksu 'otvorenih vrata', jer svaki građanin ima pravo da bude saslušan i da mu se ukaže neophodna pomoć. Stav države Srbije i njenog rukovodstva je da najosnovnije uslove za život moraju da imaju svi njeni građani, a poseban prioritet u obezbeđivanju tih uslova do sada su imali, a imaće i ubuduće stanovnici južne srpske pokrajine", navodi se u saopštenju.\nKosovskomitrovački upravni okrug\nKosovskomotrovački upravni okrug\nSlavko Simić građani Kosovska Mitrovica\nSimić: Kurti beži od dijaloga, Zapad da usmeri pritisak na Prištinu\nPotpredsednik Srpske liste Igor Simić izjavio je danas da Aljbin Kurti beži od dijaloga sa Beogradom i da u Prištini nema spremnosti da se dođe do kompromisnog rešenja koje će uvažiti interese i Srba i Albanaca na Kosovu, prenosi Tanjug.\nSimić: Stanovnici Vučitrna mogu da računaju na podršku države Srbije\nSimić sa građanima o osnovnim životnim problemima


SNS kampanja od vrata do vrata: Da li glasaš za nas ili ne?\nSrpska napredna stranka prva je od svih partija u Čačku krenula u kampanju za predstojeće lokalne i republičke izbore. Njihovi aktivisti svakodnevno se mogu videti u različitim delovima grada, a od određenog dela građana već pristižu pritužbe da im nepoznati ljudi zvone na vrata i pitaju ih za koga će da glasaju.\nJedna od onih na čija su vrata zakucali aktivisti SNS je i potpredsednica DS u Čačku Mirjana Milenković Talović.\nKao članica stranke koja je dugo bila u opoziciji, ona kaže da nema ništa protiv kampanje od vrata do vrata, jer smatra da je to dobar vid komunikacije sa građanima, ali ističe da aktivisti SNS ne sprovode takvu kampanju, već krše zakon.\n"Ovo nije kampanja od vrata do vrata, ovo je kampanja u kojoj neko sa već spremljenim podacima građana dolazi na vrata sa pitanjem: da li glasaš za nas ili ne? Meni su lično aktivisti došli sa rečenicom da rade kompletiranje biračkog spiska, što mora da znači da imaju uvid u postojeći birački spisak, jer, navodno, u njemu ima dosta nepravilnosti, pa oni sada te nepravilnosti ispravljaju", objašnjava Milenković Talović.\nU SNS kažu da građani rado primaju aktiviste i funkcionere SNS, kao i da niko ne vrši nikakav pritisak na potencijalne glasače.\nŠef izbornog štaba ove stranke Ostoja Mijailović nazvao je neistinama tvrdnje da naprednjaci strategiju kampanje od vrata do vrata sprovode tako što imaju uvid u birački spisak.\n"Mi nemamo birački spisak, već idemo od vrata do vrata, pitamo za ime i prezime, za koga bi građani glasali i šta to u njihovoj sredini nedostaje, kako bismo mogli da im pomognemo. Prosto, mi nemamo biračke spiskove, to nije istina", tvdi Mijailović.\nOvakav vid komunikacije sa biračima zasmetao je i lokalnom SPS-u, koalicionom partneru naprednjaka. Lider čačanskih socijalista Veljko Negovanović ističe da je ovakva kampanja bila svojstvena opoziciji u vreme kada joj je bilo veoma teško da se probije do glavnih medija.\n"Zaista to sada nema nikakvog smisla, pogotovo što vi nastupate kao vlast. Sad idete od vrata do vrata i kao vlast tražite da se ljudi izjasne za koga će da glasaju. Zapravo, pretpostavljam da očekuju da će da se izjasne da će samo za njih za glasaju. To, pre svega, prelazai sve granice dobrog ukusa, ali i elementarnog vaspitanja", ocenjuje Negovanović.\nMirjana Milenković Talović navodi da se građani s pravom osećaju ugroženima zbog ponašanja aktivista najjače stranke u Srbiji, jer, kako ističe, stiču utisak da imaju sve podatke o njima.\n"Mislim da je to nedopustivo. Očekujem da će posle ovakvih kritika, koje ovih dana možemo čuti svuda u medijima, SNS promeniti način komunikacije sa građanima kojima odlaze na vrata", komentariše Mirjana Milenković Talović.\nS druge strane, Ostoja Mijailović naglašava da su aktivisti SNS veoma ljubazni i da do sada nije bilo nijednog incidenta.\n"Aktivisti su dobili uputstvo kako treba da se ponašaju kad dolaze kod sugrađana, čak i kada građani negodiju zbog toga. Ako građani loše postupaju prrema našim aktivistima, oni se okrenu i odu", ističe Mijailović.


2.7.2013 Svečano otvoreno Sportsko prvenstvo OS BiH\n7.5.2013 Oružane snage BiH učestvovale na humanitarnom turniru u malom fudbalu\n29.4.2013 U Beogradu održani sportski susreti pripadnika Vojske Srbije i Oružanih snaga BiH\n4.4.2013 Učešće ekipe OS BiH na 2. Svjetskom vojnom prvenstvu u zimskim sportovima\n15.2.2013 Sportsko takmičenje u skijanju u organizaciji OS BiH i NATO HQ Sarajevo\nU cilju jačanja saradnje sa međunarodnim vojnim snagama, entitetskim i državnim institucijama BiH na teritoriji grada Sarajeva, 14.02.2013.godine, održano je sportsko takmičenje u skijanju u organizaciji OS BiH i NATO HQ Sarajevo.\n14.2.2013 Obilježen Dan CISM-a u 4. pješadijskoj brigadi\nNa lokaciji kasarne ''Božan Šimović'' u Čapljini, 14. februara obilježen je Dan CISM-a, uz učešće oko 230 rekreativaca. Po prvi put ovoj sportskoj manifestaciji u takmičenju u krosu pored pripadnika Oružanih snaga učestvovali su i predstavnici MUP-a HNK, SIPA-e, Srednje škole Čapljina i rekreativci sa prostora Širokog Brijega i Čapljine.\n3.12.2012 Odigrana fudbalska utakmica između ekipa Oružanih snaga BiH i Federalne televizije\nU sklopu sportskih aktivnosti povodom obilježavanja Dana OS BiH – 1.decembar, 27.11.2012. godine u kasarni “Rajlovac” – Sarajevo, odigrana je revijalna utakmica u malom fudbalu između ekipa Oružanih snaga BiH i Federalne televizije.\n24.10.2012 Održan međunarodni seminar sistema samoodbrane „Krav Maga“\nU periodu od 05-06.10.2012.godine u kasarni Rajlovac održan je međunarodni seminar sistema samoodbrane „Krav Maga“. Seminar je organizovao „Krav Maga klub samoodbrane“ iz Sarajeva u saradnji sa OS BiH i sportskom federacijom IKMI (International Krav Maga Institute).\n10.10.2012 Učešće pripadnika OS BiH na regionalnom CISM takmičenju u streljaštvu\nEkipa OS BiH, u periodu od 01. do 05.10.2012. godine, učestvovala je na regionalnom takmičenju u streljaštvu i Nijemegenu-Holandija. Na takmičenju su učestvovali i pripaddnici oružanih snaga Belgije, Latvije, Njemačke i Holandije.\n8.10.2012 Oružane snage BiH učestvovale na regionalnom prvenstvu u malom fudbalu "CISM Cup for peace"


U KIC-u 10-ta sesija IUS Foruma na temu Evropska konvencija u praksi Evropskog suda za ljudska prava\nU organizaciji Udruženja pravnika Crne Gore, večeras će se u 18.30 sati u KIC Budo Tomović održati 10-ta sesija IUS Foruma na temu Evropska konvencija u praksi Evropskog suda za ljudska prava, na kojoj će imati svoje izlaganje prof. dr Ivana Jelić, sutkinja Evropskog suda za ljudska prava.\nIus forum se organizuje od strane Udruženja pravnika Crne Gore sa namjerom da se osnaži društveni dijalog i vrati kultura javne riječi.\n“Ius forum se odvija u formi otvorenih sesija i njegovim održavanjem nemamo iliziju da možemo promjeniti postojeće stanje, ali mislimo da ima moć da sve nas, koji se sa tim stanjem ne mirimo, okupi i sačuva ono što se zove „higijena duha“ i akademska odgovornost prema temama od javnog interesa”, kazao je za CdM prof dr Branislav Radulović, predsjednik Udruženja pravnika Crne Gore.\nNa večerašnjoj sesiju Ius Foruma panelista prof dr Ivana Jelić između ostalog odgovoriće na pitanja kao što su koja prava štiti Evropska konvencija, koje su novine u vezi s uslovima prihvatljivosti tužbi od strane Suda u Strazburu, kako Sud tumači Konvencijsko pravo, šta su to pilot presude, na koji način rat u Ukrajni utiče na rad Suda i druga pitanja.


NBA: Bjelica skakao i hvatao lopte, Bogdanović promašivao - MaxBet Sport\nNemanja Bjelica odigrao dobro za "ratnike" (Foto: Beta/AP)\nITALIJA Od 19 časova Tortona dočekuje Kremonu, a kvota na “keca” u kladionici MaxBet je 1.40.\nNajefikasniji u pobedničkom timu bio je Džonatan Kuminga sa 25 poena, Endrju Vigins je dodao 21, a Stef Kari 19 poena. Srpski košarkaš Nemanja Bjelica je za 24 minuta na terenu upisao šest poena, uz 11 skokova i sedam asistencija. U redovima Čikaga, koji je doživeo treći poraz u poslednje četiri utakmice, najbolji je bio Nikola Vučević sa 19 poena, 14 skokova i pet asistencija.\nKošarkaši Majamija su na svom terenu slavili protiv Atlante sa 124:118. Majami su do pobede vodili Tajler Hero sa 24 i Džimi Batler sa 23 poena, dok je u poraženom timu najefikasniji bio Tre Jang sa 24 poena. Srpski košarkaš Bogdan Bogdanović je u porazu Atlante ubacio samo jednu trojku iz šest pokušaja, što mu je uz četiri slobodna bacajna donelo sedam poena, uz pet asistencija i tri skoka.\nKošarkaši Dalasa su pobedili Memfis sa 112:85, predvodjeni Lukom Dončićem koji je upisao tripl-dabl – 27 poena, 12 skokova i deset asistencija. Dončića su najbolje pratili Tim Hardevej sa 16 i Džejlen Branson i Markiz Kris sa po 15 poena, dok srpski centar Boban Marjanović ponovo nije igrao. Dalas je tako prekinuo pobednički niz Memfisa od 11 utakmica.\nU timu Memfisa najefikasniji je bio Dža Morant sa 19 poena, Dezmond Bejn je ubacio 16, a Kajl Anderson 12 poena. Devin Buker je postigao 35 poena u pobedili svog Finiksa protiv Indijane sa 112:94, Filadelfija je predvodjena Džoelom Embidom (25 poena i 13 skokova) slavila protiv Bostona sa 111:99, dok je Darijus Garland sa 28 poena pomogao Klivlendu da slavi protiv San Antonija sa 114:109.\nIndijana – Finiks 94:112\nTagovi:Atlanta Houksbogdan bogdanovićGolden StejtNemanja BjelicaStef KariTop3\nAtlanta izgubila kod kuće, Bogdanović ubacio 15 poena (VIDEO)


Agregat-NEVIĐENI SKANDAL Suljo i tajkunski mediji pljunuli na Bože, pravde!\nBošnjačko nacionalno veće sa Sulejmanom Ugljaninom na čelu smatra da je puštanje himne u školama provokacija za Bošnjake u Srbiji\nNakon što je juče, 1.\nseptembra, u školama prvi put intonirana srpska himna „Bože, pravde“, čule su se brutalne uvrede na račun našeg državnog simbola od strane pojedinih opozicionara.\nHimna je, ipak, najviše zasmetala Sulejmanu Ugljaninu, lideru SDA i jednom od osnivača Bošnjačkog nacionalnog veća (BNV).\nOn smatra da nalog ministra prosvete Branka Ružića da školska godina otpočne intoniranjem „Bože, pravde“ predstavlja „nepoštovanje različitosti i provokaciju nesrpskih naroda“.\nU saopštenju BNV se navodi da aktuelnu himnu Srbije Bošnjaci ne doživljavaju kao državnu, već kao nacionalnu himnu srpskog naroda i pozivaju sve uprave obrazovno-vaspitnih ustanova da školsku godinu otpočnu dostojanstveno, poštujući različitosti, „bez provokacija dece i nastavnika bošnjačke nacionalnosti“.\n- Tekst himne, ali i grb Srbije ne odražavaju stvarnu nacionalnu strukturu države i u njima se Srbija ne može prepoznati kao multietnička i multikonfesionalna zemlja, što u stvarnosti ona jeste - navodi BNV, i ističe da bi Ružić trebalo da pokrene inicijativu da se usvoje novi državni simboli koji će jednako uvažavati sve narode i manjine u Srbiji i koji će kod sve dece rezultirati osećajem pripadnosti i ljubavi prema državi.\nHajci su se pridružili i tajkunski mediji.\nNaime, voditeljka đilasovske televizije Nova S Nevena Madžarević je sve vreme insistirala na tome da himna nije dobra i da je problematično to što je pevaju naša deca.\nDa stvar bude još gora, iz Grčke joj se javila njena sagovornica novinarka Aleksandra Glovacki, koja je vređala rodoljubive stihove.\n- To je nametnuti rodoljubivi diskurs, ali devetnaestovekovni - istakla je Glovacki, i dodala da nije normalno da deca idu u školu uz stihove: „Složi srpsku braću dragu.\nVladimir Đukanović, narodni poslanik i član Predsedništva SNS, osudio je uvrede na račun himne „Bože, pravde“, te poručio da je „brutalno vređanje naše himne strašno i nedopustivo“.\n- Naravno, nije neočekivano s obzirom na to da se sve to dešava i ide sa televizije koju kontrolišu gospodin Šolak i gospodin Đilas, čija funkcionerka Marinika Tepić konstantno vređa srpski narod jer je zahtevala da se srpski narod proglasi za genocidan i tako dalje.\nTo vam je najbolji pokazatelj toga šta bi ti ljudi sigurno uradili da su na vlasti.\nVerovatno bi nam menjali i grb i himnu i zastavu i proglašavali nas genocidnima.\nNeka to bude njihov program, neka se narod opredeli na izborima ako zaista tako nešto želi, ali ono što bi Republika Srbija morala da uradi jeste da procesuira i gospođu Madžarević i ovu Glovacki, jer po članu 173 našeg krivičnog zakonika definisana je potvrda ugleda Republike Srbije: „Ko javno izloži poruzi Srbiju, njenu zastavu, grb ili himnu kazniće se novčanom kaznom ili zatvorom do tri meseca“ - poručio je on, i dodao da je svuda u svetu čast slušati i pevati svoju himnu.


Vučić bi da legalizuje svoj lični rat protiv medija, organizacija i kritičara vlasti - #1od5miliona\nPokret “1 od 5 miliona” zahteva od Aleksandra Vučića da pod hitno prekine obračun sa medijima, organizacijama i pojedincima koji nastupaju kao kritičari vlasti, a u kojem je sad napravio monstruozni iskorak – optužujući ih za pranje novca i finansiranje terorizma.\nOdavno je jasno da predsednik SNS po svojim fiokama čuva spiskove “nepodobnih” i preko režimskih tabloida vodi ratove sa izmišljenim neprijateljima. Sada je najgrublje zloupotrebio i Zakon o sprečavanju pranja novca i finansiranja terorizma kako bi legalizovao progon onih koji mu nisu po volji. Ovo je lični rat presvučenog radikala, istog onog koji je svoje prvo medijsko krvoproliće sproveo još 1998. godine, a etiketiranje medija kao stranih agentura i plaćenika sprovodio do danas, bez prekida.\nZahtevamo od Uprave za sprečavanje pranja novca da ne učestvuje u ličnom ratu predsednika vladajuće stranke, da objavi dokumenta i javnosti objasni na osnovu kojih dokaza je sastavljen spisak medija, organizacija i pojedinaca koji je poslat bankama. Usput, Uprava bi mogla da se pozabavi i tokovima novca i brojnim nezakonitim poslovima svog šefa Siniše Malog, kojeg je i sama svojevremeno istraživala zbog učešća u pranju para.\nVučić i Stefanović nastavljaju obračun sa “1 od 5 miliona”: Stigle još dve prijave!\n#1od5miliona Maji Gojković – informišite se objektivnije\nNedeljković: Socijalni radnik – od humanosti do zloupotrebe


Ko je fudbaler koji je za Čelik odigrao jednu utakmicu, a naplatio je 25.000 eura? - Sportske.ba\n4 Marta, 2022 15:10\nVršilac dužnosti direktora Čelika Emir Ćerim istakao je da zbog neizvršenja obaveza Grada Zenica iz Sporazuma o saradnji, koji je potpisan polovinom novembra 2022. godine s gradonačelnikom Fuadom Kasumovićem, ostali bez prihoda od zakupa poslovnih prostora, zbog čega nisu bili u mogućnosti da finansijski prate potrebe seniorske ekipe.\n– U zimskoj pauzi, Uprava i menadžment kluba pristupili su rješavanja duga prema dvojici igrača od kojih nam je prijetila suspenzija, koja bi se ogledala u tome da bismo dobili zabranu registracije novih igrača u sljedeća tri prelazna roka te zabrana odigravanja utakmice u Olovu – kazao je Ćerim.\nU pitanju su bila značajna sredstva, koja je klub morao prikupiti, a riječ je, dodao je, od iznosu od oko 65.000 KM. Uspjeli su isplatiti dugove prema tim igračima, a radi se o Turčinu Emiru Hanu Topcu, koji je, kako je kazao, “odigrao jednu utakmicu za Čelik, a naplatio je 25.000 eura”. Drugi igrač kojem je isplaćen dug je bivši igrač kluba Namir Alispahić.\nČelik bi, istakao je Ćerim, trebao isplatiti oko 1,2 miliona KM starih dugovanja kako bi deblokirao klupski račun. Sve to, uvjeren je, mogli uraditi već do kraja tekuće godine, ako Grad Zenica počne ispunjavati svoje obaveze.\nKlub je, zbog neizvršenja obaveza, protiv Grada Zenica podnio i krivičnu prijavu te je već počeo sudski postupak, u sklopu kojeg je 31. marta ove godine zakazano i glavno ročište. Ćerim je uvjeren da bi se sudski spor istog dana mogao i okončati te da će presuda biti u korist NK Čelik.\nVezane vijesti:ČelikEmir ĆerimEmir Topcunaslovna\nNapadač Tuzla Citya ponudio razlog zašto je ekipa razočarala protiv Borca i Slobode


Dosadašnji učinak subvencionisanja direktnih investicija: Zamena za lošu poresku politiku - Biznis i Finansije\nHome\tTekstoviB&F Plus\tDosadašnji učinak subvencionisanja direktnih investicija: Zamena za lošu poresku politiku\nPolitika podsticanja direktnih investicija, pre svega stranih, sprovodi se u Srbiji još od 2006. godine. Zaključno sa pretkriznom 2019. godinom izdvojeno je ukupno 638 miliona evra za subvencionisanje 2.912 investicija, vrednih preko 2,7 milijardi evra. U periodu od 2016. godine, kada je usvojen Zakon o ulaganjima, pa do 2020 godine, potpisan je 121 ugovor o dodeli sredstava za podsticanje ulaganja. Ukupna vrednost ovih investicija iznosila je preko 2,5 milijardi evra, podsticaji države za te namene bili su 459 miliona evra, dok je po osnovu sklopljenih ugovora planirano da se otvori oko 46.000 novih radnih mesta.\nIako su tokom petnaestogodišnjeg perioda skoro trećinu subvencionisanih projekata realizovali domaći ulagači, više od 93% sredstava je dodeljeno stranim investitorima. Kada se posmatra prosečna vrednost subvencija, stranim investitorima je odobreno 6,4 puta više sredstava po projektu. Investiciona aktivnost je naročito pojačana u poslednje dve godine, kada je odobreno oko 60% svih podsticaja u toku prethodnih pet godina, pokazuju uporedna istraživanja o ovoj temi Ekonomskog fakulteta u Beogradu i Fondacije za razvoj ekonomske nauke (FREN).\nNajmanje podržana ulaganja u visoke tehnologije\nPrema nalazima Milorada Filipovića, profesora beogradskog Ekonomskog fakulteta, vrednost subvencija po zaposlenom koja je dodeljena stranim investitorima je za 30% veća od onih koje su odobrene domaćim ulagačima. S druge strane, odnos investicije i subvencije veći je kod domaćih investitora u odnosu na strane – na 10 evra subvencija strani investitori ulože 43 evra a domaći 55 evra, odnosno na 10 evra investicija strani investitori dobijaju 23 evra subvencija, a domaći 18 evra.\nNajviše subvencija od 2006. do 2019. godine je odobreno za ulaganja u prerađivačkoj industriji u iznosu od 564,5 miliona evra, što čini preko 88% ukupno odobrenih subvencija. Vrednost subvencionisanih projekata je iznosila 2,6 milijardi evra, a njihovom realizacijom otvoreno je više od 78.000 novih radnih mesta u prerađivačkoj industriji, što je 90% svih novih radnih mesta koja su otvorena u pomenutom periodu.\nProsečna vrednost investicije u prerađivačkoj industriji od 10,6 miliona evra je 2,5 puta veća u odnosu na investicije u uslužnim sektorima, a prosečna vrednost dodeljenih subvencija je 1,4 puta veća u prerađivačkoj industriji u poređenju s uslužnim delatnostima. U prerađivačkoj industriji je u proseku uloženo 33.234 evra po zaposlenom, što je 1,5 puta više u odnosu na investicije po zaposlenom iz uslužnih delatnosti.\nRezultati istraživanja pokazuju da je tokom posmatranog perioda značajan deo subvencija (49,2%) dodeljen investitorima koji su pokretali poslove niske i srednje niske tehnološke složenosti, a najmanje su podržana ulaganja iz oblasti visoke tehnologije (2,1%).\nTakođe, čak i kod ulaganja u poslove srednje visoke tehnološke složenosti koji dominiraju u pogledu visine investicija, novih radnih mesta i vrednosti subvencija, najveći deo projekata je iz oblasti vezanih za proizvodnju delova za automobilsku industriju. Pri tome je najčešće reč o proizvodnji različitih kablovskih sklopova, male dodate vrednosti, sa velikim angažovanjem manuelnog rada niže kvalifikovanih radnika, bez uključivanja lokalnih dobavljača u lanac proizvodnje, zaključuje Filipović.\nNajviše zapošljavanja u nerazvijenim regionima\nU poslednjih pet godina, skoro 80% ukupnih direktnih investicija plasirano je u tipično radnointenzivne delatnosti sa zaradama ispod republičkog proseka, pokazuje i studija koju je objavio FREN. Njeni autori, Dragan Aleksić, Mihail Arandarenko i Galjina Ognjanov, ocenjuju da su direktna ulaganja znatno povećala zaposlenost i na taj način doprinela i smanjenju regionalnih razlika, ali da nisu ispunila svoj glavni cilj – da modernizuju srpsku ekonomiju i kreiraju nove vrednosti.\nAutori podsećaju da je jedan od ciljeva Zakona o ulaganju bio i da se smanje regionalne nejednakosti, pa je u poslednjih pet godina otvoreno više radnih mesta u manje razvijenim nego u ekonomski najnaprednijim regionima. To je posebno bio slučaj 2017. godine, kada je 40% svih novih radnih mesta otvoreno u južnoj i istočnoj Srbiji, i 2018. kada je čak 73% svih novih radnih mesta pokrenuto u Šumadiji i zapadnoj Srbiji. Znatno manje radnih mesta otvoreno u najrazvijenijem Beogradskom regionu (17%) i Vojvodini (21%), koja je drugi region po razvijenosti u Srbiji.\nNešto drugačija slika dobija se ukoliko se posmatra vrednost odobrenih podsticaja po regionima. U tom slučaju, predvode Vojvodina sa učešćem od 34% u ukupnoj vrednosti odobrenih subvencija i Beogradski region sa učešćem od 25%, ali bi trebalo imati u vidu da je reč o svega nekoliko finansijski izdašnih ulaganja, koja ne stvaraju veliki broj novih radnih mesta.\nUblažavanje siromaštva bez razvoja\nMere podrške direktnim investicijama imaju veliki uticaj na obim, sektorsku, kvalifikacionu i regionalnu strukturu zaposlenosti. One su osmišljene tako da promovišu radnointenzivne investicije kroz vezivanje subvencije za pokrivanje određenog procenta opravdanih troškova dvogodišnjih bruto zarada. Ovo ukazuje da su kreatori politike svesni toga da su visoki troškovi oporezivanja rada ograničavajući faktor za ulaganja, ocenjuje se u analizi FREN-a.\nU Srbiji, efektivno opterećenje porezima i doprinosima na rad je gotovo isto u sektorima visokih i niskih zarada. Kada se sagleda udeo poreza i doprinosa u ukupnim troškovima rada po delatnostima, onda skoro da i nema razlike između ukupnog procenta koji izdvaja finansijski sektor u odnosu na, recimo, tekstilnu industriju.\nIzuzetno visoko poresko opterećenje u delatnostima niskih zarada u Srbiji proizilazi iz proporcionalnog sistema oporezivanja rada, koji je uspostavljen još 2001. godine i u čijoj strukturi dominiraju doprinosi za socijalno osiguranje. Ovakav sistem smanjuje konkurentnost radno intenzivnih delatnosti i stoga destimuliše ulaganja u ove sektore. To utiče na rast regionalnih nejednakosti, ali ujedno čini i niže plaćeni formalni rad neisplativim za radnike i stoga promoviše neformalnu zaposlenost i neaktivnost.\nIndikativno je da se u poslednje vreme direktne investicije sve više koncentrišu u radno intenzivnim sektorima nižih zarada i niže produktivnosti. Tako je politika podrške direktnim investicijama, koja je inicijalno osmišljena kao zamajac rasta produktivnosti, modernizacije i unapređenja konkurentnosti srpske privrede, postala instrument za korekciju neodgovarajućeg sistema oporezivanja rada. Drugim rečima, pri ostalim nepromenjenim uslovima, bez subvencionisanih direktnih investicija nezaposlenost, siromaštvo i regionalne nejednakosti bili bi veći nego sa njima.\nStoga bi za razvoj domaće privrede bilo najbolje da se ulaganja i zaposlenost u radno intenzivnim sektorima stimulišu drugačijom poreskom politikom, a da se podrška direktnim investicijama kroz subvencije preusmeri na ulaganja sa najvećim efektima na dodatu vrednost, rast produktivnosti, formiranje izvoznih klastera i rast konkurentnosti, zaključuje se u analizi.\ndirektna ulaganjastrani investitorisubvencije


Crna Gora: Pokret „Odupri se“ poručio da ne odustaje, novi protest u subotu - 16.04.2019, Sputnik Srbija\nCrna Gora: Pokret „Odupri se“ poručio da ne odustaje, novi protest u subotu\nNaredni protest slobodnih građana biće održan u subotu u 19 časova ispred zgrade predsednika Crne Gore, poručio je Džemal Perović, predstavnik pokreta „Odupri... 16.04.2019, Sputnik Srbija\n14:13 16.04.2019 (Osveženo: 03:52 26.08.2021)\nNaredni protest slobodnih građana biće održan u subotu u 19 časova ispred zgrade predsednika Crne Gore, poručio je Džemal Perović, predstavnik pokreta „Odupri se“.\n„Mi nastavljamo sa protestima i sa drugim aktivnostima koje smo najavili. Prošle subote nije bilo protesta, ali smo prikupljali snagu i uradili ono što smo obećali građanima Crne Gore, a to je da se bolje organizujemo sa građanima iz svih opština“, kazao je Perović.\n12 April 2019, 17:35\nNaglasio je da su sve poteškoće i nedostatak novca u organizaciji protesta učinile da se stekne utisak da su organizatori protesta izmestili fokus od glavnog cilja, ali da nije tako.\n„Ostajemo na istom kursu i na istom putu smene režima i demontaže jednog korumpiranog sistema kako bi u nekoliko koraka preko vlade građanskog jednistva stigli do prvih poštenih izbora u Crnoj Gori“, saopštio je Perović, i poručio da se borba nastavlja, te da su u pokretu „Odupri se“ spremni da je vode koliko god bude trebalo jer je u pitanju velika šansa.\nOn je podsetio da se nikada nijedna promena nije dogodila bez istrajnosti kao najjačeg oružja.\n„Mi ćemo nenasilno i istrajno pobediti silnike. Neizvesno je koliko će ta borba trajati, ali pokret ’Odupri se‘ obznanjuje da od te borbe nikada nećemo odustati. Možda će to trajati nekoliko sedmica, možda i duže, ali kraj im je blizu, oni to odlično znaju i to pokazuju sa svakim svojim potezom“.\nPerović je naredni protest najavio za subotu u 19 časova ispred zgrade predsednika Crne Gore, uz pojašnjenje da će upravo na tom mestu targetirati sve glavne uzročnike svekolike patnje crnogorskih građana.\n„Na sve optužbe da su protesti politički, a nisu građanski, odgovaramo — jesu politički jer je njihova politika uzrok svekolike bede građana Crne Gore i nečega što je strašnije i od samoga siromaštva. To je da danas u domaćinstvima Crne Gore vlada strah za budućnost i strah od buduće nemaštine, jer su ovi pokrali ne samo nekretnine i kapital iz preduzeća i svih javnih bogatstava koje ima Crna Gora, već zadužuju i našu decu i naše unuke“.\n„Strah od budućnosti da se nastavi sa ovakvom vlašću je veliki kod građana, ali su građani sa druge strane oslobođeni, i građane više niko ne može prevariti da sa ovom vlašću nemamo budućnost“, zaključio je Perović.


31. maja 2021. - 10:47\nSa dosta sunčanih dana Srbija ima veliki potencijal za proizvodnju solarne energije, ali je njena upotreba u stambenom sektoru još u povoju.\nS druge strane, nedavno usvojeni zakoni u sektoru energetike, kao i niže cene solarnih tehnologija, podižu očekivanja da će se situacija uskoro promeniti. „Odlučio sam se za investiciju u solarne panele jer sam hteo da budem energetski nezavisan u što je moguće većoj meri, a pored toga i da doprinesem smanjenju zagađenja vazduha u svom gradu“, objašnjava Nikola Rađenović koji je na svoju kuću u Batajnici nadomak Beograda ugradio solarne panele.\nKada se raspitivao za mogućnosti finansiranja solarnih panela, Nikola Rađenović je saznao u svojoj banci za GEFF kreditnu liniju Evropske banke za obnovu i razvoj koja građanima nudi namenske kredite i bespovratna sredstva za ulaganja u obnovu svojih domova i poboljšanje energetske efikasnosti.\nIstiče da solarnim panelima pokriva gotovo sve potrebe domaćinstva i da struja može da se proizvodi tokom cele godine, a da pogotovo od marta do novembra, prema njegovom iskustvu, mogu da se obezbede dovoljne količine energije za snabdevanje prosečnog domaćinstva.\nPored brige o tome da li će paneli proizvoditi dovoljno solarne energije, potencijalne investitore brinu i troškovi. Uz pomoć GEFF kreditne linije, Nikola Rađenović je obezbedio kredit od 9.000 evra, a 1.600 evra dobio je nazad od banke nakon završene investicije, kao bespovratna sredstva. Veruje da će investiciju otplatiti u periodu od sedam do 10 godina.\nEBRD GEFF krediti trenutno su dostupni u bankama UniKredit i Erste. Do sada je više od 2.000 domaćinstava iskoristilo tu pogodnost, a najčešće investicije bile su zamena stolarije, kotlovi za grejanje, termo izolacija. Interesovanje za solarne panele raste u poslednje vreme.\nU “Telefon inženjeringu”, firmi koja je specijalizovana za projektovanje i izgradnju solarnih elektrana, objašnjavaju da je za prosečno domaćinstvo u Srbiji potrebna elektrana od pet do deset kW, koja može biti instalirana za nekoliko dana, a otplata kroz smanjenje troškova se može očekivati u roku od pet do sedam godina.\nCeo Balkan obuhvaćen\nDo sada je kroz GEFF program više od 7.000 domaćinstava na Zapadnom Balkanu uložilo oko 40 miliona evra u poboljšanje energetske efikasnosti. Ove investicije već doprinose uštedi više od 31 milion kVh energije i preko 11.200 tona emisije CO2 godišnje, što je ekvivalentno uklanjanju više od 6.000 automobila sa ulica.\nIzvor: Dnevnik.rs/D. Mlađenović\nPrethodni tekstVremeplov, 31. maj\nSledeći tekstPlan isključenja struje u zemunskim naseljima u naredna tri dana


Banja Luka: Povrijeđen biciklista – mojKontakt portal – Radio Televizija Kontakt\n30. 10. 2020.\nČačanin biciklom obišao 13 zemalja Evrope\nBanja Luka: Povrijeđen biciklista\nBy Bojan Hrstić / 30. 07. 2015.\nIspred zgrade Parlamenta Federacije FBiH /FBiH/ jutros se okupilo više hiljada radnika, zahtijevajući da sa dnevnog reda današnje sjednice Doma naroda bude povučen Prijedlog zakona o radu.\nNoseći transparente i koristeći zviždaljke, nezadovoljni radnici čekaju početak sjednice Doma naroda, očekujući da će novi zakon o radu biti povučen sa dnevnog reda jer tvrde da se ovim zakonom umanjuju njihova prava i pogoršava radni status.\nDemonstracije je organizovao Savez samostalnih sindikata BiH čiji su predstavnici pozvali članstvo na mirno i dostojanstveno okupljanje, a protestima su se pridružili i predstavnici Saveza sindikata Republike Srpske, na čelu sa Rankom Mišić.\n“Nadamo se da će protesti proteći dostojanstveno, onako kakvi su i radnici u BiH, bez obzira na to šta trpe od poslodavaca i korumpiranih vlasti”, rekao je potpredsjednik Saveza samostalnih sindikata BiH Selvedin Šatorović.\nŠatorović je najavio da sindikat očekuje ispunjenje zahtjeva i vraćanje zakona o radu na usaglašavanje sa socijalnim partnerima.\n“Očekujemo da će u sali Parlamenta prevladati snage koje su uz radnike koji ne žele da zemlja ide u još veću krizu i siromaštvo”, naglasio je Šatorović.\nOn je rekao da će radnici pratiti razvoj događaja na sjednici Doma naroda i istakao da ne želi da razmišlja o “crnom scenariju”, odnosno prihvatanju ovog zakona.\nProtesti za sada protiču mirno, uz jako obezbjeđenje pripadnika MUP-a Kantona Sarajevo i Federalne uprave policije.\nPrijedlog zakona o radu nalazi se na današnjem dnevnom redu vanredne sjednice Doma naroda Parlamenta Federacije BiH, čiji je početak zakazan za 11.00 časova.\nReorganizacija UKC RS: Prijemna ambulanta za zaražene u sjevernom krilu\nBy Petar Avlijas / 29. 10. 2020.\nU Banjaluci spreman šator, testiranje u automobilima od petka\n“Dani zdravog života” pred Krajiškom kućom\nKoncert sastava “Bandoneon Square” u Banskom dvoru\nRadojičić: Nova lokacija za testiranje u automobilima u Banjaluci\nBy Petar Avlijas / 28. 10. 2020.\nHvar: Norvežani piće platili 20.000 evra, menadžer kluba u zatvoru\nVođa vehabija iz Ošvi: Volio bih popiti kafu s Dodikom


„Regionalnim pristupom do izvrsnosti“: Predstavljen pozicioni dokument CEPS WeB-a | Centar za evropske politike „Regionalnim pristupom do izvrsnosti“: Predstavljen pozicioni dokument CEPS WeB-a – Centar za evropske politike\n„Regionalnim pristupom do izvrsnosti“: Predstavljen pozicioni dokument CEPS WeB-a\nRadni doručak na temu Regionalnim pristupom do izvrsnosti okupio je 24. novembra u Beogradu članove Mreže istraživačkih centara u Jugoistočnoj Evropi (Think for Europe Network – TEN), kao i istaknute stručnjake iz Regionalnog centra za životnu sredinu (REC) i Centra izuzetnosti u oblasti finansija (CEF). Učesnici su podelili svoja iskustva o regionalnom umrežavanju i diskutovali o dodatnoj vrednosti regionalnog pristupa. Cilj događaja bilo je kreiranje novih ideja koje bi inspirisale stvaranje konstruktivnijih regionalnih inicijativa na Zapadnom Balkanu. Događaj je poslužio i kao prilika za promociju prvog pozicionog dokumenta novonastalog Centra za izvrsnost u kreiranju javnih politika (CEPS WeB), koji je osnovalo šest think tank organizacija sa Zapadnog Balkana koje čine TEN. Diskusiju je vodila Simonida Kacarska, koordinatorka istraživanja u Institutu za evropske politike (EPI) iz Makedonije.\nU ime Centra za izuzetnost u oblasti finansija (CEF), prof. dr Mojmir Mrak predstavio je uspehe CEF-a i pružio uvid u izazove sa kojima se susrela organizacija u proteklih petnaest godina rada. Istakao je da je CEF centar znanja za region Jugoistočne Evrope. Dodatne mogućnosti regionalnog učenja predočio je Igor Kostić, predstavnik Regionalnog centra za životnu sredinu za Centralnu i Istočnu Evropu. On je istakao činjenicu da bi regionalni pristup mogao značajno da doprinese razvoju kapaciteta u zemljama Zapadnog Balkana, budući da sve zemlje dele iste ekološke probleme.\nDogađaj je realizovan u okviru projekta Centre of Expertise on Policymaking Systems in the Western Balkans – CEPS WeB koji sprovodi šest partnerskih organizacija, članica TEN mreže: CEP iz Beograda, Institut Alternativa iz Podgorice, Institut za evropske politike iz Skoplja, Vanjskopolitička inicijativa iz Sarajeva, Institut za demokratiju i medijaciju iz Tirane i Grupa za pravne i političke studije iz Prištine. Projekat je finansiran pod okriljem Regionalnog programa za promociju istraživanja (RRPP). Program u potpunosti finansira Švajcarska agencija za razvoj i saradnju (SDC).Viša istraživačica u CEP-u Sena Marić predstavila je je CEPS WeB pozicioni dokument, objasnivši prednosti uspostavljanja regionalnog pristupa u zagovaranju činjenično utemeljenog kreiranja javnih politika u regionu. Ona je govorila o efektima kao i o neiskorišćenom pote\nncijalu organizacija civilnog društva u zahtevanju poboljšanja kreiranja javnih politika u zemljama Zapadnog Balkana. Dodala je i da administrativnoj kulturi na Zapadnom Balkanu treba više činjenica i analiza kako bi se stvorilo bolje okruženje za kreiranje javnih politika, dok Vlade moraju da obezbede više podataka kako bi omogućile kvalitetno kreiranje javnih politika i monitorning od strane civilnog društva.


Međunarodni monetarni fond /MMF/ saopštio je danas da je cilj novog finansijskog aranžmana koji je postigao sa Srbijom da se održi makroekonomska i finansijska stabilnost zemlje tako što će joj se pružiti dodatne garancije protiv spoljnih rizika.\nIzvršni odbor MMF-a je u četvrtak odobrio stend-baj aranžman Srbiji u iznosu od 1,1 milijardu evra, za koji je Vlada Srbije najavila da će ga tretirati kao aražman iz predostrožnosti, čija sredstva neće koristiti ako za to ne bude bilo potrebe.\nMMF ocjenjuje da je Srbija samo djelimično integrisana u regionalni lanac snabdijevanja Evropske unije, ali da i te postojeće trgovinske veze, u slučaju ekonomskog usporavanja, mogu teško pogoditi srpski izvoz.\nS druge strane, komotan nivo deviznih rezervi Srbije, fleksibilan kurs i relativno bezbjedni indikatori bankarskih fondova rizika, pružaju dobru prvu liniju odbrane.\nIpak, rizici prelivanja rizika iz regiona su visoki i relativno visok iznos aranžmana treba da ojača finansijske branike Srbije, navodi se u saopštenju MMF-a.


Kako da efikasno kontrolišite timsko napredovanje ka cilju? – Cloud Coaching Magazine\nYou are here: Home / Blog / Kako da... / Kako da efikasno kontrolišite timsko napredovanje ka cilju?\nRazlog broj jedan za neuspeh u postizanju ciljeva je gubitak fokusa na njih.\nSavet kako da sa svojim timom poređate ciljeve po prioritetima i dnevno pratite njihovu realizaciju.\nZato što ljudi i timovi ne postižu ono što žele jer nemaju kontinuiran fokus na ciljeve i disciplinu da svaki dan urade nešto u pravcu njihove realizacije. Problemi koji se svakim novim danom gomilaju dovode do toga da se fokus prebaci na njihovo trenutno rešavanje a da se kontinuirano napredovanje malim koracima ka zacrtanom cilju pomeri lagano i neosetno sa glavne agende. Neobično je važno da uspostavite sistem praćenja realizacije ciljeva i da ga postavite u svoje glavne prioritete. Po najnovijim istraživanjima dve trećine menadžera ne može da navede glavne prioritet kompanije a više od 80% preduzetnika ne prati organizovano ostvarenje svojih biznis planova. Kada ovako stoji stvar sa praćenjem prioriteta onda je još lošije sa merenjem napredovanja ka ostvarenju ciljeva. Poređati ciljeve po prioritetima i pratiti dnevno njihovu realizaciju je praksa koja se retko koristi u kompanijama. Uglavnom menadžeri jednom u par meseci pokušaju da motivišu svoj tim da ostvare neki važan kompanijski cilj ali se ta njegova nadahnuta prezentacija pod pritiskom dnevnih poslova i problema veoma brzo zaboravi.\nDobar način da lider natera sebe i svoj tim da se fokusiraju na postavljene ciljeve jeste da o njima pismeno obavesti svog pretpostavljenog i zamoli ga da ih periodično kontroliše. U tom slučaju će se i praksa redovnog merenja progresa u timu održavati. Evo još nekih saveta za praćenje realizacije ciljeva.\nNeka svaki član tima postane vlasnik timskih ciljeva.\nJednom kada zapišete kompanijske i timske ciljeve postavlja se pitanje ko je odgovoran za njihovu implementaciju i kako ćete pratiti njihovo izvršenje i rezultate koje postižete. Što se odgovornosti tiče najbolje je da postavite kvartalne zadatke za svakoga u timu i da svakoga držite odgovornim za njihovu realizaciju. Uglavnom ovi ciljevi nisu ni zamišljeni da se 100% ostvare (u Google smatraju dobrim ostvarenje 70% od ciljeva) jer ciljevi treba da budu inspirativni i da napregnu zaposlene da eksperimentišu sa novim stvarima, da budu kreativni i da menjanju stare navike. Važno je da svaki član tim postane vlasnik određenog dela posla i odgovoran za njegovu realizaciju. Takođe je bitno da svakom članu bude jasno da se slika puzzla ili ostvarenje cilja ne može dogoditi ako svako ne sklopi svoj deo puzzla i uklopi ga zajedno sa ostalima u zakazanom roku.\nPratite napredovanje ka realizaciji cilja na redovnim nedeljnim sastancima.\nNeophodno je da se progres prati i kontroliše iz nedelje u nedelju. Neka vrsta kontinuiranog izveštaja o radnom učinku. Kada svake nedelje pregledate ključne indikatore radnog učinka (KPI – Key Performance Indicators) na statusnom sastanku vi fokusirate svakog člana tima da mora da izvrši napredak u svom radu za tu nedelju. Postarajte se kao lider da se od tih detalja i problema ne izgubi iz vida krajnji cilj i rokovi kao i uticaj vašeg tima na ostale delove kompanije a naročito na klijente.\nOstvarite mali ali svakodnevni uticaj na kretanje ka ostvarenju cilja.\nSam nedeljni fokus na cilj ne znači mnogo ako ne ostvarujete svakodnevan pozitivan uticaj na realizaciju. Napredovanje malim koracima ka cilju je ključna praksa koju mora svaki član tima da usvoji. Jedna od najefikasnijih tehnika za uvođenje ove prakse je Plan, Progres, Problem. Članovi tima treba na kratkom jutarnjem sastanku jedni drugima da kažu u tri rečenice: ovo je plan koji treba da realizujem, ovo je progres koji sam do sada ostvario a ovo su problemi koji me sprečavaju da to još efikasnije završim. Kada usmeno iznosite svojim timskim drugovima svoj plan, progres i probleme koji vas zaustavljaju vi broj jedan pojačavate svoju odgovornost i integritet (ono što kažete to i uradite) broj dva koncentrišete se na progres jer sutra ne možete da im kažete da stojite na istom mestu i broj tri iznoseći probleme pred tim pozivate ih da vam pomognu u rešavanju svojim iskustvom, idejama i konkretnim delom. Na ovaj način se ljudi najlakše disciplinuju za svakodnevno kretanje ka cilju i izbegava se loša navika kampanjskog napredovanja ili kad se približi rok uložiću ogromne napore da završim posao.\nNe mogu da vam bolje istaknem važnost svakodnevnog fokusa i uticaja na realizaciju postavljenih ciljeva od definicije uspeha koju je dao čuveni motivacioni trener…\n…Uspeh, to vam je svakodnevno, progresivno napredovanje ka unapred određenom cilju.


Ni zima im ne može ništa: Prodavačice ljubavi i danas na Vogošćanskoj petlji | Bh-index\nNi zima im ne može ništa: Prodavačice ljubavi i danas na Vogošćanskoj petlji\nS “radnog mjesta” rijetko ih šta može skloniti, osim samog posla, pa se nameće pitanje i legalizacije ovog “biznisa”.\nProdavačice ljubavi na Vogošćanskoj petlji ovih dana ni loše vrijeme ne može spriječiti u njihovim nakanama, ako je suditi prema fotografijama koje je danas objavio “Avaz”\nS “radnog mjesta” rijetko ih šta može skloniti, osim samog posla, pa se nameće pitanje i legalizacije prostitucije. Očigledno da im policija i nadležni ne mogu stati ukraj, jer je Vogošćanska petlja godinama poznata po ovom “biznisu”.\nNi zima im ne može ništa, Foto: Avaz/Čitalac\nKao što smo već pisali, iako je u modernim evropskim državama ovo pitanje zakonski regulirano, ali u Bosni i Hercegovini je miljama daleko od skupštinskih klupa.\nPodsjećanja radi, u osam evropskih država prostitucija je zakonita i regulirana.


Alfa Romeo Brera test Predstavljamo\nKada se na Salonu automobila u Ženevi, pre dve godine, prvi put pojavio koncept automobila po imenu Alfa Brera, Giorgetto Giugiaro je najavio da će taj „pupoljak” procvetati. Tako je i bilo...\nOvog proleća, takođe, u Ženevi, na štandu Alfa Romea svoju premijeru imala je Brera. Međutim, zanimljivo je to, da će se u prodaji naći krajem godine.\nJoš kao koncept, Brera je zainteresovala mnoge novinare i publiku, a odmah zatim dobila je laskavu titulu ”Best of Show”, kao i mnoge druge. Oblačeći sportski duh Alfe u elegantno odelo, a pri tom održavajući harmoničnu formu i oblik vozila, ovaj automobil je postao prelep i veoma moćan. Naravno, poput svake Alfe, i Brera bi trebala da izazove bujicu emocija i garantuje superiorne, sportske vozne osobine. I u to ne treba sumnjati.\nDizajnirana u saradnji Giorgetta Giugiaria i Alfa Romeo Styling Centra, Brera predstavlja ”2+2” kupe darežljivih dimenzija. Dugačak 4413 mm, širok 1830 mm i visok 1372 mm sa međuosovinskim rastojanjem od 2525 mm.\nIako ovaj model karakteriše klinast prednji i zadnji deo, ipak deluje kompaktno.\nSve ovo nikako nije narušilo eleganciju koja ima primat. Ideja je verovatno bila kako ”parkirati” sirovi, sportski ”2+2” kupe ispred nekog od svetski poznatih pozorišta, galerija ili muzeja, a da pri tom ne deluje nimalo ”neukusno”.


Otvorena Kovid bolnica, novih 500 postelja rasterećenje za ostale bolnice - KruševacGrad\nKovid bolnica u Kruševcu sa 500 postelja, 150 u intenzivnoj i 350 u poluintenzivnoj nezi, otvorena je danas, a prvi pacijenti biće primljeni sutra ujutru. Izgrađena je za manje od pet meseci na lokaciji nekadašnje kasarne Rasina\nOva Bolnica je, prema informacijama saopštenim na otvaranju, opremljena sa 150 respiratora, 150 monitora i centralnim sistemom za praćenje stanja svakog pacijenta, 64-oro slajsnim skenerom, stabilnim i pokretnim EKG aparatima, šest aparata za dijalizu.\nBolnica ima i angio i operacionu salu te po dva stabilna i pokretna rendgen aparata. Za opremu za ovdašnju Kovid bolnicu država je izdvojila devet i po miliona evra.\nSa pacijentima će raditi oko 650 medicinara, primljenih na konkursu Kliničkog centra Niš, uz podršku iskusnih kolega iz tog grada koji sa kovid pacijentima rade već mesecima.\nZa lekare je, kako su kazali, veoma bitno to što je Bolnica centralnim delom u kome su prijemno i trijažno odeljenje te savremeni dijagnostički centar i laboratorija, toplim vezama, odnosno crvenim hodnicima, povezana sa poluntenzivnom i intenzivnom negom.\nBolnica je otvorena u prisustvu predsednika Srbije Aleksandra Vučića i brojnih zvaničnika. Njih su dočekali radnici koju su prethodnih meseci gradili bolnicu te medicinari koji će sutra primiti prve pacijente.\n– Pre četiri meseca smo krenuli u izgradnju bolnice koja će u decenijama koje dolaze da znači mnogo za Kruševac, Rasinski okrug, za sve okruge koji se graniče sa njim, ali i za sve naše ljjude sa Kosova i Metohije kojima ćemo, osim bolnice u Kosovskoj Mitrovici, moći da obezbedimo ovde smeštaj u intenzivnoj nezi – rekao je predsednik Srbije Aleksandar Vučić u obraćanju medijima, okupljenima, ali i svim građanima u direktnom prenosu.\nVučić je prethodno porazgovarao sa radnicima iz više firmi koje su radile na izgradnji bolnice te sa medicinskim radnicima koji će ovde biti angažovani.\n– Zahvalan sam svima koji su ovde gradili, onima koji su čistili, sredjivali, vama gradonačelnice, svima koji su se trudili da obezbede najbolje uslove zdravstvenim radnicima. Videli ste mnogo novozaposlenih medicinskih sestara i lekara. Zahvalnost njima kao i onima iz Niša kojima nije teško da dodju u Kruševac da pomognu da spasavamo živote. Ponosan sam, srpska država je pokazala snagu. Hvala i nemedicinskom osoblju koje će ovde raditi, njih 170 njih – kazao je Vučić.\nNapomenuo je da je kruševačka Kovid bolnica završena u pravom trenutku, da će omogućiti da se rasterete druge bolnice te da „sada možemo da kažemo da imamo dovoljno mesta na intenzivnoj nezi, odnosno imaćemo i ako situacija bude još lošija“ konstatujući „da bi imali kolaps“ da batajnička Kovid bolnica, u kojoj je trenutno 530 pacijenata na intenzivnoj i poluintenzivnoj nezi, nije otvorena početkom decembra.\n– Ovo su objekti koji nam ostaju decenijama. Verujem da ćemo imati snage da nastavimo sa jačanjem našeg zdravstvenog sistema. Zdrvastvena moć će u budćnosti biti jedna od osnovnih karika u lancu moći svake države – napomenuo je Vučić.\nVakcinacija koja bi, prema njegovim rečima, uskoro trebalo da počne, treba da omogući da Srbija nastavi da se bavi ekonomijom i da još brže ide napred.\n– Vakcinacija je važna, verujem da će u naredna dva – tri dana da stignu prve Fajzerove vakcine, mala količina. U prvom kvartalu naredne godine očekujemo 340 hiljada doza, ako nam i to ne smanje kao što su nam smanjili ovu prvu količinu sa 10 hiljada na pet hiljada. Očekujem uskoro i rusku i kinesku vakcinu, potom ostale, nabavićemo sve, ključno je da obezbedimo zdravlje, ali i da ekonomija funkcioniše – kazao je predsednik Srbije.\nVučić je, odgovorajući na novinarsko pitanje, potvrdio da situacija sa korona virusom iscrpljuje ekonomiju Srbije, ali napomenuo da je zadovoljan stanjem naše ekonomije i načinom upravljanja javnim finansijama.\n– Iscrpljuje nas sve ovo, ovo je veliki novac, Batajnica i Kruševac, sve ukupno, oprema, infrastrukturni radovi i sve drugo, košta nešto manje od sto miliona evra, to su ogronme pare. Neću da pričam o svemu drugom što radimo, po pet hljada dinara za penzionere, to je oko 75 miliona evra. Za hotelijere, ugostiteljski kompleks, isplatili smo po šest minimalaca, to je sve poklon novac, sve smo to uspeli da izdržimo, a da javni dug držimo pod kontrolom. Javni dug Srbije ja najmanje porastao od svih evropskih država tokom kovida 19, ne više od 5 odsto, dok je u njima rastao negde od 9 do 17 odsto – kazao je Vučić.\nOn očekuje da će Srbija ovu godinu završiti sa 2,9 milijardi stranih direktnih investicija, to je 62 odsto ukupnih investicija na Zapadnom Balkanu.\nKoordinator kruševačke Kovid bolnice dr Vladan Cvetanović rekao je medijima pred otvaranje da će Kovid bolnica prve pacijente primiti u ponedeljak ujutru te da je sve spremno.\nZdravstvenim radnicima, lekarima i medicinskim sestrama, koji su primljeni za rad u Kovid bolnici pomagaće kolege iz Niša, a ta podrška će, prema Cvetanovićevim rečima trajati koliko bude potrebno.\nMedju osobljem koje je došlo iz niškog Kliničkog centra je i anestetičarka Katarina Veličković, koja u toj zdravstvenoj ustanovi radi nekoliko godina.\n– Došli smo pre nekoliko dana, nas sedmoro, organizovali smo sve, pripremili. Kasnije su nam se pridružile druge kolege iz Niša. U kovidu sam već nekoliko meseci, imam iskustva sa tim pacijentima, radim u intentivnoj nezi, prenećeno iskustvo kolegama koji sada počinju i koliko god bude potrebno bićemo ovde – kazala je ona.\n23. oktobra 2021., 22:25


Vreme jednostavnog podizanja kredita prošlost – Bankar.rs\nHome/ANALIZE/Vreme jednostavnog podizanja kredita prošlost\nANALIZEBANKARSKI PROIZVODIBANKEEVROPSKE BANKEKreditiSVE VESTI\nVreme jednostavnog podizanja kredita prošlost\nKompanije u evrozoni relativno su lako dobijale kredite u drugom tromesečju zahvaljujući državnim garancijama ali banke očekuju da će u trećem tromesečju pooštriti uslove kreditiranja, pokazuje istraživanje Evropske centralne banke.\nKorona kriza je zatvorila veliki deo privrede u evrozoni pa su se kompanije pojačano oslanjale na bankarske kredite kako bi ostale likvidne a banke su nastavile da ih snabdevaju novcem uz ključnu podršku programa državnih garancija.\n“U trećem tromesečju 2020. banke očekuju da će, u celini gledano, pooštriti standarde kreditiranja kompanija, što je, kako se navodi, povezano s očekivanim ukidanjem državnih garancija u nekim velikim članicama evrozone”, sažima ECB rezultate istraživanja.\nZa potrebe tromesečnog istraživanja ECB je u periodu od 5. do 23. juna anketirao 144 banke, u vreme kada su vlade postupno počele da ublažavaju mere uvedene radi suzbijanja pandemije koronavirusa.\nIstraživanje je pokazalo da je potražnja kompanija za kreditima ponovo snažno porasla u drugom tromesečju, dosegnuvši najviši nivo otkada je ECB 2003. godine počeo da objavljuje istraživanje. U trećem tromesečju njen rast trebalo bi da bude nešto slabiji, procenjuju banke.\nPotražnja za stambenim i potrošačkim kreditima snažno je pak pala u drugom tromesečju i banke su pooštrile standarde za njihovu dodelu. U trećem tromesečju očekuju nastavak tog trenda i oporavak potražnje.\nECB je, podsetimo, već spustila ključne kamatne stope na rekordno nizak nivo i uvela krizni program kupovine imovine kako bi osigurala likvidnost. Bankama je ponudila izuzetno povoljne kredite kako bi osigurala nastavak kreditiranja realne privrede u krizi.\nbanke ECB evropske banke Krediti\nNemačka pomaže srpske firme sa pet miliona evra


Tuzlanski derbi kroz brojke: Zakazao vezni red Slobode - PLBiH - Premijer liga BiH\nTuzlanski derbi kroz brojke: Zakazao vezni red Slobode\nUtakmica je odigrana po izuzetno teškom terenu kojem su se bolje prilagodili igrači Tuzla Cityja, ali bez obzira na to nisu uspjeli doći do 3 boda.\nProteklog vikenda Sloboda i Tuzla City odigrale su petu međusobnu prvenstvenu utakmicu koja se na kraju završila podjelom bodova. To je njihov ukupno treći remi, a obje ekipe ostvarile su po jednu pobjedu do sada u međusobnim utakmicama u PLBIH. Utakmica je odigrana po izuzetno teškom terenu kojem su se bolje prilagodili igrači Tuzla Cityja, ali bez obzira na to nisu uspjeli doći do 3 boda.\nIgrači Tuzla Cityja uputili su ukupno 14 udaraca prema golu Slobode od čega je njih 5 išlo u okvir gola. Igrači Slobode šutirali su ukupno 8 puta, a 2 šuta su išla u okvir gola. Lopta je 57% vremena bila u nogama fudbalera Tuzla Cityja koji su na ovom derbiju imali ukupno 503 dodavanja od čega je 82% njih bilo uspješno. Fudbaleri Slobode odigrali su 375 pasova od čega je 74% njih bilo uspješno. Ukupno je viđeno 205 duela na utakmici, a 52% njih pripalo je fudbalerima Tuzla Cityja.\nNajbolji igrač utakmice po indeksu korisnosti je golman Slobode, Nikola Lakić, čiji indeks iznosi 241. Kod „gostiju“ najbolji je bio stoper Jovo Kojić sa indeksom 232. Najviše dodavanja na utakmici imao je Ivan Sesar, njih 92, sa solidnim procentom uspješnosti od 79% s obzirom na veoma težak teren. Kod Slobode, najviše dodavanja imao je Omar Pršeš, tek 50, sa skromnim procentom uspješnosti od 64%. On je ujedno i fudbaler koji je izgubio najviše lopti na utakmici – 15. Pršeš je inače jedan od najboljih igrača Slobode u ovoj sezoni, ali ovo nije bila njegova utakmica zbog čega je zamijenjen u 69. minuti.\nRaspoložen nije bio ni Saša Maksimović koji je za 93 odigrane minute imao samo 9 uspješnih dodavanja. Pri tome je Maksimović izgubio čak 18 duela što je najviše od svih igrača na utakmici. Najviše duela, njih 17, dobio je napadač Tuzla Cityja, Mirsad Ramić. Najviše osvojenih lopti imao je stoper Slobode, Dejan Uzelac koji je čak 16 puta vratio loptu u posjed svoje ekipe. Najviše uspješnih driblinga imao je Almir Bekić – 7.\nPoslije ovog remija Tuzla City je 4. na tabeli sa 4 boda manje od vodećeg dvojca. Sloboda je na 9. poziciji sa svega 3 boda više od mjesta koje vodi u niži rang. U posljednjem kolu u 2019. godini, Tuzla City dočekuje Široki Brijeg, dok Sloboda ide u goste Borcu u Banja Luku. Oba meča biće u direktnom prijenosu na Arena Sport TV.\nTags: Almir Bekić Dejan Uzelac FK Sloboda FK Tuzla City Ivan Sesar Jovo Kojić Mirsad RAmić Nikola Lakić Omar Pršeš Saša Maksimović\nPrevious Tim 18. kola PLBiH: Vezni red Željezničara održao čas fudbala veznjacima Sarajeva\nNext Husref Musemić nije više trener FK Sarajevo


Višković: Vlada na raspolaganju diplomatama za što bolje predstavljanje RS\n09.07.2019 / 11:27 Politika - Premijer RS\nPremijer Republike Srpske (RS) Radovan Višković izjavio je danas da je entitetska vlada otvorena za saradnju i da su sve službe i ministarstva na raspolaganju amabasadorima za sve informacije, pokazatelje, činjenice koje diplomatama ...\n... mogu pomoći u njihovom radu i što boljem predstavljanju ustavno-pravne pozicije RS, kao i privrednog ambijenta.\nVišković je danas razgovarao s novoimenovani ambasador Bosne i Hercegovine u Washingtonu Bojanom Vujićem o važnosti uspostavljanja saradnje i promocije prirodnih resursa i potencijala RS s ciljem razvoja i unapređenja institucionalne, privredne i ekonomske saradnje.\nRazmjenjena su mišljenja i o aktuelnoj političkoj i ekonomskoj situaciji, a bilo je riječi i aktivnostima koje provodi Predstavništvo RS u Washingtonu, saopćeno je iz Biroa Vlade RS-a za odnose s javnošću.\nGlas Amerike: Izetbegović i Čović uzimaju beneficije, ali ne i odgovornost\nIzmjene Krivičnog zakona RS\nPDP: Dodik će prvi robijati zbog izdaje RS\nŠef Kluba SNSD-a\nKošarac za Vijesti.ba: Ovo je naš odgovor SDS-u i PDP-u\n20:08 Fudbal Historijski rezultat: Finska na Evropskom prvenstvu!\n20:00 Svijet Francuska izašla sa novim principima za proširenje\n20:00 BiH Oronuli objekti Memorijalnog centra: Šta je nama genocid?


Dodik: Donijećemo nove zakone; Poziv opoziciji na razgovore - Top Portal\nNaslovnica Vijesti BiH Dodik: Donijećemo nove zakone; Poziv opoziciji na razgovore\nSrpski član Predsjedništva BiH Milorad Dodik rekao je danas, nakon sastanka vladajuće koalicije u Banjaluci, da postoji saglasnost da se u Narodnoj skupštini Republike Srpske povuku ranije date saglasnosti u tri oblasti – odbrana, indirektni porezi i VSTS.\n– Ta rješenja nisu protiv Aneksa 1 Dejtonskog sporazuma koji reguliše pitanje vojske, nisu protiv Dejtona bez obzira koliko neki nastojali da prikažu da jesu. Kada je riječ o drugom setu, koji se odnosi na indirekte poreze, mi ne pravimo revolucije, samo Ustav vraćamo na teren – rekao je Dodik.\nOn je poručio da je Republika Srpska spremna da “harmonizuje neke stvari”, ali da nije spremna da prihvati da ono što je nadležnost Republike, a finansije to jesu, budu na štetu Srpske i da ona gubi desetine milione maraka godišnje.\nKada je riječ o VSTS, Dodik je rekao da je taj savjet formiran putem nasilja visokog predstavnika Pedija Ešdauna, bez ikakvih saglasnosti. Ponovio je da je pravosuđe u nadležnosti Republike.\nDodik, koji je i lider SNSD-a, pozvao je opozicione partije u Republici Srpskoj na razgovore u cilju očuvanja srpskog jedinstva.\n– Јa ih pozivam na ono što svi nosimo u sebi, a to je patriotski osjećaj za Republiku Srpsku. To znači danas biti okupljen oko odbrane naše ustavne pozicije, a ako niste tu onda ste pristali da urušite taj patriotizam i ne možete da računate da pripadate toj ekipi ili tom broju ljudi – istakao je on.\nPredstavnici političkih partija koje čine vladajuću koaliciju u Republici Srpskoj potvrdili su i na današnjem sastanaku da Republika Srpska ne zadire u ustavni sistem BiH zahtjevom za vraćanje nadležnosti sa nivo BiH i da je potrebno vratiti data ovlašćenja za formiranje Oružanih snaga BiH, Uprave za indirektno oporezivanje BiH i Visokog sudskog i tužilačkog savjeta BiH.\nSastanku, koji je održan u zgradi Vlade Republike Srpske, prisustvovali su lideri SNSD-a Milorad Dodik, DEMOS-a Nedeljko Čubrilović, SP-a Petar Đokić, Ujedinjene Srpske Nenad Stevandić, NPS-a Darko Banjac i NDP-a Dragan Čavić.\nPrethodni članakU BiH nije vakcinisano ni 20 posto stanovnika\nNaredni članakPreminuo novinar Slaviša Sabljić


Naslovna Fudbal OSTVARENJE SNA: Điđiju za kraj prilika da osvoji Ligu šampiona!\nOSTVARENJE SNA: Điđiju za kraj prilika da osvoji Ligu šampiona!\nĐanluiđi Bufon napustio je PSŽ posle samo jedne sezone, ali nema nameru da završi karijeru. Jedan trofej ipak nedostaje.\nParma je slovila kao opcija za kraj karijere legende fudbala, čak i Đenova čiji je popularni Điđi navijač, ali to nije realno, složićete se.\nBufon je govorio kako će pokušati da nađe klub koji igra u Ligi šampiona, ali logično – i da bude konkurentan da osvoji pehar.\nItalijanski mediji preneli su da je Italijana kontaktirala Barselona, koja traži alternativu Andre Ter-Štegenu.\nNavodi se da je ugovor Katalonaca pred Bufonom, koji bi tako imao priliku da osvoji važan trofej koji mu nedostaje.\nS obzirom da ima 41 godinu, ne bi bio problem da bude rezerva Nemcu, a sigurno da bi branio u nekim utakmicama.\nBufonu nije toliko bitan novac, navode mediji na “čizmi”, već koliko prilika da karijeru završi u velikom stilu.\nS Juventusom je, po mnogima najbolji golman svih vremena, izgubio čak tri finala… Da li je vreme za pehar?\nPrethodni tekstPOVRATAK 17 IGRAČA U PARTIZAN: Ko će dobiti šansu kod Miloševića?\nSledeći tekstDAN KAD JE OTIŠAO DRAŽEN: Legenda živi i 26 godina kasnije\nEuro Dušan Nikolić - 20/06/21 21:25 0


Vanredna situacija će biti ukinuta u utorak\nBeta\t 14. marta 2016. 18:30\nMinistar unutrašnjih poslova Nebojša Stefanović izjavio je danas da će gradjani čija je imovina pretrpela štetu u poplavama brzo dobiti novac za reparaciju domova i dodao da bi sutra vlada trebalo da donese odluku o ukidanju vanredne situacije.\n“Predločiću premijeru da sutra vlada donese odluku o ukidanju vanredne situacije na teritoriji Srbije i da se sve aktivnosti nastave redovno”, rekao je Stefanovich za RT Vojvodine.\nPrema njegovim rečima, Vlada Srbije će odlučiti o ukidanju vanredne situacije zbog odbrane od poplava ako vremenska situacija nastavi da se poboljšava.\nStefanović je naveo da je najvažnije da u poplavama niko nije stradao, da su predstavnici vojske, policije, raznih ministarstava, opština i gradjani delovali jedinstveno i da je šteta bila neuporedivo manja nego 2014. godine.\n“Zajedničkim radom posledice tih desetodnevnih poplava su neuporedivno manje”, rekao je Stefanović i dodao da nije dobro da se pitanje odgovornosti postavlja u vreme poplava kada svi treba da se angažuju na bedemima i nasipima da se problemi spreče.\nPrema njegovim rečima, neophodno je i da gradjani budu svesni da ne mogu da grade gde god požele.\n“Ne možemo graditi tamo gde je depresija, na mestima gde se skupljaju vodotokovi… potrebna je veča disciplina”, rekao je ministar policije.\nStefanović je rekao da kad se priča o tome da li je moglo više da se uradi na prevenciji od prethodnih poplava, treba imati u vidu da je nemoguće potpuno kontrolisati prirodu.\nI u SAD su od početka godine 43 osobe stradale u poplavama, rekao je ministar.


Kako do održivog razvoja Srbije: UN Agenda 2030 | FREN\nKako do održivog razvoja Srbije: UN Agenda 2030\nPotpredsednica Vlade Republike Srbije i predsednica Međuresorne radne grupe za sprovođenje UN Agende 2030 Kori Udovički otvorila je konferenciju „Kako do održivog razvoja Srbije: UN Agenda 2030“ koju je organizovala SeConS grupa za razvojnu inicijativu. Cilj konferencije bio je da proširi svest o obavezama Srbije u vezi sa Agendom, kao i da poveže različite aktere iz javnog, korporativnog, nevladinog i akademskog sektora koji mogu da doprinesu realizaciji Ciljeva održivog razvoja u Srbiji. Okruglim stolom o ciljevima razvoja koji se odnose na Ekonomski rast i dostojanstven rad i Smanjenje siromaštva, moderirala je Jelena Žarković Rakić, direktorka Fondacije za razvoj ekonomske nauke (FREN).\nNa konferenciju su učestvovali i Irena Vojačkova Solorano, stalna koordinatorka UN u Srbiji, Jadranka Jelinčić, izvršna direktorka Fondacije za otvoreno društvo u Srbiji, Maria Luz Vega, savetnica direktora Međunarodne organizacije rada za Evropu i Centralnu Aziju, prof. dr Slobodan Cvejić, direktor istraživanja SeConS-a, itd. Nakon diskusije u panelima učesnici konferencije doneli su niz zaključaka u vezi sa primenom i praćenjem nekoliko ciljeva UN agende 2030. Ono što se nametnulo kao zajednički zaključak iz svih panel diskusija je da su transparentne i efikasne državne institucije od ključnog značaja za postizanje bilo kojeg cilja održivog razvoja, kao i da je neophodno postizanje šireg društvenog konsenzusa oko razvojnih ciljeva i načina njihovog ostvarivanja. Osim toga zaključeno je i da država u primeni i praćenju politika održivog razvoja može naći partnere u korporativnom sektoru, među nevladinim organizacijama i u akademskim krugovima.


POČETNA NACIONALNE VESTI Isplata minimalca zaposlenima u turizmu i ugostiteljstvu\nMinistar finansija Siniša Mali najavio je da će danas biti isplaćena novčana podrška u visini minimalne zarade za ugostitelje, turističke agencije, hotele, odmarališta i rent-a-kar agencije, kao i licencirane turističke vodiče i pratioce.\n“Zaposleni u turizmu i ugostiteljstvu koji ispunjavaju propisane uslove za ovu vrstu podrške države, koju sprovodimo u okviru trećeg paketa podrške privredi i građanima, u cilju ublažavanja posledica pandemije korona virusa, danas će dobiti po jednu minimalnu zaradu. Njima će sredinom avgusta meseca biti isplaćena još jedna minimalna zarada”, rekao je ministar Mali.\nMinistar finasija je dodao da država nastoji da pomogne svima kojima je pomoć potrebna i da ublaži negativne posledice pandemije.\nPRETHODNI ČLANAKŠest stvari koje treba da znate pre nego što krenete na put automobilom\nSLEDEĆI ČLANAKLončar: Logičan zahtev da nevakcinisani plaćaju lečenje


"Našim snagama reda se ništa ne može zamjeriti. Obaveštajne službe Srbije su zakazale. Potcijenili su rizik. Obavijestili su nas da u Đenovu dolazi 100 huligana u dvije odvojene grupe", rekao je Maroni, a preneli su italijanski mediji.\n"Da su nas informisali da će doći bande kriminalaca koje će da zapale stadion drugačije bismo se postavili", dodao je Maroni, koji\nje optužbe na račun njegovog rada i reakcije policije nazvao komičnim.\nPrimedbe na račun informacija koje su italijanskoj policiji proslijeđene iz Beograda imao je i ministar spoljnih poslova Italije Franko Fratini.\n"Bilo je propusta u komunikaciji srpskih i italijanskih obaveštajnih službi. Pitao sam Beograd zašto nam nisu stigle informacije koje su\nmogle da budu od preventivnog značaja. Zašto razmjena tih informacija nije funkcionisala kako treba", naveo je Fratini.\nMediji prenose i da bi uhapšeni srpski huligani sutra trebalo da se pojave pred istražnim sudijom.\nKolovođa Ivan Bogdanov preko advokata se izvinio Italiji i Italijanima i naveo da je meta njihovih napada bila srpska delegacija, preciznije Fudbalski savez Srbije i golman reprezentacije Vladimir Stojković, koji je prelaskom u Partizan "izdao Crvenu zvezdu".


NOVI SAZIV DOMA NARODA TEK NAKON ODLUKE USTAVNOG SUDA BiH - Jedinstvena Bosna i Hercegovina\nElvir Karajbić / Vijesti.ba\nNajbolji izlaz iz sve ove problematike s federalnim Domom naroda bio bi da se konstituiše novi saziv, ali isključivo na osnovu ustavnog Uputstva Centralne izborne komisije (CIK) BiH, smatra predsjedavajući federalnog Zastupničkog doma Elvir Karajbić.\nU razgovoru za Vijesti.ba, Karajbić ističe da bi Ustavni sud BiH promptno i u najkraćem mogućem roku trebao odlučiti po apelacijama podnesenim na Uputstvo CIK-a BiH o raspodjeli mandata u Domu naroda FBiH.\nNaš sagovornik podsjeća da je CIK u svom Uputstvu primijenio popis iz 2013., iako u Ustavu BiH jasno piše kako će se za implementaciju izbornih rezultata popis iz 1991. godine primjenjivati sve do provedbe Aneksa 7 Dejtonskog mirovnog sporazuma, odnosno okončanja povratka izbjeglih i raseljenih osoba na svoja prijeratna ognjišta.\n- Ukoliko bi Ustavni sud u najkraćem mogućem roku riješio to pitanje, imali bismo jasniju sliku, a najbolje rješenje bi bilo da se formira novi Dom naroda, ali na osnovu ustavnog, a ne neustavnog CIK-ovog uputstva - poručuje Karajbić.\nTakođer, kako je naveo, tu je još i mogućnost da Ured visokog predstavnika (OHR), kao vrhovni tumač Dejtonskog mirovnog sporazuma, donese svoju odluku po kojoj bi se popunjavao Dom naroda.\nNa naše pitanje smatra li da stari saziv ovog Doma ima legitimitet za usvajanje budžeta Federacije BiH za 2019. godinu, Karajbić ističe da, ako se posmatraju ranije presude Ustavnog suda - u njima se govori o kontinuitetu i stalnosti vlasti.\n- Znači, sve dok oni crpe prava, trebaju imati i obaveze. Ali, s druge strane imamo i ovo zajedničko saopštenje OHR-a, Delegacije EU i Ambasade SAD-a u BiH, koji imaju drugačiji stav.\nMislim da u ovakvoj situaciji bez odugovlačenja stvari u svoje ruke trebaju uzeti ili OHR ili Ustavni sud BiH - zaključuje Karajbić u razgovoru za Vijesti.ba.


"Ovo je JADNO!" Pozvali goste na venčanje, a onda im postavili neverovatne USLOVE - SVATOVI BESNI (FOTO)\nParovi mesecima planiraju svoje venčanje, a jedna od Britanskih parova, izazvao je neverovatne reakcije zbog pozivnica koje su uputili gostima\nZbog pandemije korona virusa, oni su odlučili da uz pozivnicu, prijateljima i porodici pošalju i pismo.\nPročitajte još: OSAM METARA VISOK NOVAK ĐOKOVIĆ: Ovo je NAJVEĆI MURAL svetskog broja jedan (FOTO)\nPismo je sadržalo tri kategorije, jer zbog ograničenog kapaciteta od 30 mesta, morali su da naprave grupe kako bi pravilno rasporedili goste. Ipak, mnogi su smatrali da je ovo jadno i degradirajuće. Grupi A poručeno je da odmah odgovore da li će doći na venčanje, kako bi mogli prazna mesta prepustiti dodatnim gostima. Grupa B, a pogotovo C bile su rezervne, s obzirom na to da su oni morali čekati da neko iz grupe A otkaže.\n- Draga porodico i prijatelji, molimo vas da shvatite da nam je ograničen broj mesta ljudi koje možemo da pozivemo na naše venčanje. Koliko god bismo voleli da nam se svako od vas pridruži, primorani smo da goste podelimo u grupe kako ne bi prevazišli ograničenje kapaciteta- stajalo je u pismu.\nPročitajte još: TRI GRACIJE NA OBALI CRVENOG MORA: Luksuz s ukusom istoka, vodena magija ili raj za odrasle (FOTO)\nPozivnica je izazvala lavinu kritika gde su je mnogi nazvali jadnom i degradirajućom.\nMlada dala kumu PRSTEN pre venčanja, a kuma ju je upozorila da ga ODMAH OPERE\nOvaj snimak je pregledan 29 miliona puta: Rodila bebu od 6.5 kilograma i postala hit! (VIDEO)\nDevojku je pitao da je taguje na Instagramu, a kada je video njen profil potpuno je zanemeo (VIDEO)\nMladoženja IZBACIO sestre sa venčanja, jer su ignorisale njegovo strogo pravilo: Poslao je osiguranje na njih i uništio celu ceremoniju\nBESPARICA i kod mačaka u SRBIJI! Pogledajte kako ova maca KRADE NOVAC na trafici u BEOGRADU (VIDEO)\nSAVRŠENO JUTRO je ideal kome svi težimo! Tri trika kako da to postignemo\nDa li ste nekada videli venčanje pod vodom? Za ovu ceremoniju mlada je morala dobro da se pripremi (VIDEO)\nBeba Bence ima SREBRNU kosu, ali nije albino (FOTO)\nKAKO SE PIŠE: Pravila za pisanje rečce LI


DS: Vojvođani znaju veoma dobro Maju Gojković | Autonomija\nDS: Vojvođani znaju veoma dobro Maju Gojković\nZa vreme njene vladavine sačinjen je najštetniji ugovor u istoriji Grada\nPokrajinski odbor Demoratske stranke (DS) poručio je danas da je Maja Gojković ona poslednja osoba koja ima pravo da kritikuje pokrajinsku Vladu, drži bilo kome lekcije o poštenju i komentariše rad Demokratske stranke.\nU saopštenju vojvođanskog DS navodi se da su izgradnja škola, bolnica, vrtića, sportskih terena, poboljšanje infrastrukture, kao i promocija vojvođanskih vrednosti za Srpsku naprednu stranku, teško dostižni rezultati.\n„Svakodnevne neistine, klevete i neosnovane optužbe neće promeniti činjenicu da su od Vučića, Maje Gojković i njima sličnih, građani Vojvodine ‘dobili’ jedino veći porez, manje plate i penzije i nova poniženja. Stoga, slažemo se da treba uporediti rad dve vlade“, piše u saopštenju DS u Vojvodini.\nU njemu se dodaje da ta stranka od onih koji bez imalo stida kleveću i iznose lažne optužbe, ne očekuje da razumeju važnost i težinu izgovorene reči.\n„Od onih koji su bez dana radnog staža ostvarili enormnu ličnu korist, koji su lažnim diplomama i čistim odelima pokušali da ‘operu’ biografije ne očekujemo da razumeju koliko je važno graditi škole, vrtiće, sportska igrališta, bolnice. I ne očekujemo da govore istinu“, poručila je DS.\nTa stranka je ocenila i da Vojvođani, ipak, istinu znaju veoma dobro i gospođu Gojković pamte još iz vremena kada je bila funkcionerka Srpske radikalne stranke, i desna ruka Vojislava Šešelja, Haškog optuženika.\n„Na nesreću, u istom periodu, bila je i gradonačelnica Novog Sada. To je period u kom je kao gradonačelnica pokušala da ugasi najbolji festival u Evropi, kada su glumci prebijani na svojim radnim mestima i kada su stranačka pripadnost i rođačke kumovske i sve druge veze bile osnovna preporuka za posao u novosadskim javnim preduzećima“, piše u saopštenju.\nU njemu se podseća da je za vreme njene vladavine sačinjen najštetniji ugovor u istoriji Grada, ugovor sa ATP „Vojvodina“ koji je Novi Sad koštao više od tri miliona eura, a Vrhovni kasacioni sud je utvrdio da ga je ona potpisala znajući da je ugovor štetan.\n„Bivša Gradonačelnica danas se od ovog slučaja ograđuje. Utočište je tražila u svim strankama koje su potencijalno mogle da joj ga pruže. Demokratskoj stranci Srbije, Novoj Srbiji, Ujedinjenim regionima Srbije, i na kraju Srpskoj naprednoj stranci, koja je konačno abolira od krivice dajući joj danas prvo mesto na listi kandidata za poslanike, i jasnu poruku da je borba protiv korupcije selektivna, a pravda, bar u slučaju Maje Gojković-nedostižna“, poručile su demokrate.


Srbija na EU putu, ali ne mogu nam zavrtati uši - Sputnjik Srbija\n09:59 04 Decembar 2020\n17:20 01.07.2016 (osveženo 17:29 01.07.2016) Preuzmite kraći link\nVučić je rekao da je Srbija uradila sve što je trebalo za otvaranje poglavlja 23 i 24, da nije mogao da sakrije razočaranje u razgovoru sa brojnim zvaničnicima EU što do toga nije došlo, te da očekuje da se Srbiji objasni šta je to što nije uradila.\n„Iako nisam mogao da sakrijem razočaranje u razgovoru sa brojnim evropskim zvaničnicima juče i danas, više ni reč neću reći. Mi smo svoj posao obavili i niko iz EU ne može da kaže da je Srbija kriva“, rekao je Vučić na konferenciji za novinare.\n„A misli da nastavi svoj evropski put, ali Srbija želi i traži poštovanje za svoj narod i svoju vladu. Ako nismo uradili nešto kako treba, kažite nam šta je to, ali nemojte da mislite da bilo ko ima pravo da nam zavrće uši bez razloga“ istakao je Vučić.\nPoručuje da Srbija ne želi da učestvuje „u igrarijama iz komšiluka“, gde podižu ogradu, maltretiraju građane i decu šest sati, tobož zbog migranata, iako tamo nikada nijednog migranta nije bilo.\nKaže i da je Srbija htela da uzvrati, ali da to ne treba da radimo, budući da su to „besmislene dečačke igrice“.\n„Uopšte ne razumem neke ljude. Srbija je posvećena napretku, od svojih ideja ne odustajemo. Ta politika za koju su mnogi govorili da je nemoguća polako daje rezultate“, naglasio je Vučić.\nSrbija će sačekati otvaranje poglavlja 23 i 24\nograda, otvaranje poglavlja, migranti, EU, Aleksandar Vučić, Hrvatska, Srbija


Preti ratom: Ako bude referenduma, neće biti RS\nM. K. 20. septembra 2016. 15:57\nGeneral i načelnik ratnog štaba Armije BiH Sefer Halilović zapretio je nestajanjem Republike Srpske ako referendum u RS bude sproveden.\nOn tvrdi da će to značiti „raspakivanje“ Dejtonskog mirovnog sporazuma i stupanje na snagu Ustava BiH.\n„Nikome ne pretimo, ali nikome nećemo dopustiti da odnese i deo BiH bez belaja“, rekao je Halilović, koji je gostujući na TV1 o referendumu o Danu Reublike u RS govorio kao o referendumu o secesiji.\nOn je, kako su prenele banjalučke „Nezavisne novine“, zapretio sukobom u kojem će, kako je rekao, RS nestati.\n„Nezavisne“ pišu da je on govorio kao da se radi o referendumu o otcepljenju, a ne o Danu RS. Halilović tvrdi da „onog dana kada se otpakuje Dejton sve će biti drugačije…“\nInače, srpski premijer Aleksandar Vučić upozorio je u nedelju da onaj ko pokušava da „raspakuje“ Dejtonski mirovni sporazum pravi problem svima, bez obzira na to što, kako je rekao, taj sporazum nije idealan.\n„Plašim se svega i svačega ako to neko bude pokušao. Srbja ima obavezu kao potpisnicima Dejtonskog sporazuma, ali i zato jer ima svoj narod preko Drine. Zato je naše da uradimo sve da smanjimo tenzije“, rekao je premijer gostujući na RTS-u.\nodluka Ustavnog sudareferendumSefer Halilović